Laimi Tui Liomi Le Tui Khawh Rih Lomi Ringawn Pawl - THE CHINLAND POST\nLaimi Tui Liomi Le Tui Khawh Rih Lomi Ringawn Pawl\nBy Dio| The Chinland Post| 2020 February 15| Music phun hi tthen a rem lomi an um nain aa tthen caah mah duh a si lo. Aa khat lomi miphun le nunphung kip in chan tampi chung hram a sihmi le aa khat lomi minung thinlung feeling in a rami an si caah a phunphun zong cu a si awk a si ko. Cu aa khat lomi hmuh thiam le cohlan thiam le anmah le an thawtnamning cio kha kaathaw takin ei khawh tu khi a biapi ko rua.\nLaimi zapi huap in ka hmuhningah vawleicung miphun kip nih an i hrawm khawh cangmi le an tui cangmi chungah kan tui khawhmi hi music phun hna cu Country Music, Rock Music le Pop Ballads, R&B phun deuh an si hna. RAP music phun hi kan lut cuahmah lio. Kan hngakchiat deuh lioah kan pale tthi deng a simi kan ule cheukhat nih duhnung tukmi hla phundang tete zong an rak luhpi bal ko nain an dai tthan. Ka purhdahmi a ruang tampi a um nain ka tlangtar a si lo caah ka chim lai lo. Cu kan ule hla cheukhat cu Kawl hlabia zongin rak phanmi an um i Kawl pawl nih cun an i tuipi ngai hna i Kawl hla roling tiang ah an i chuah.\nScience le technology a tthancho tuk tikah ringawn Instrument aw zong hi ttha chin lengmang in tuah an si i atu chan ahcun hla phun aa khat lomi zong kha aa tlakningin Instrument setup an cawh (Fusion) i cu pawl ko cu atu lio vawleicung i a lar cuahmahmi cu an si. Tahchunnakah chanhlun Reggae music phun kha chanthar thiamnak in Instrument aw phunphun in an vun ttamh Latin Instrument aw an vun chap ciammam i Reggaeton Music timi atu lio Justin Bieber te pawl an larnak hla thlum taktakmi phun hna a hung chuak. Cu lak laiah Traditional Reggae hmanh ah kan tui khawh rih lo cu kan tongh rih lomi pawl ahcun vawlei nih chan 2 in a kan lawnh ti khawh si.\nTthanchoternak le Technology lei i kan vai tel khawh lo hmanh ah mi tuah ciami le miphun kip nih a ttha aa dawh an ti cangmi tel ahkhin cun vai i paih deuh cu kan hau ko rua tiah ka ruah. Cangai bantuk in mah kua chung lawngah um peng i tuah bon peng tuah ahcun kaltak kan si sual lai.\nVawleicung Music phunphun cu tthangcho in tam lengluang ko hmanhseh law Traditional in a rak i thawkmi an hrampi deuh a si i zeitik chan tiluan hmanh ah an tharchuah khawh pengmi le vawlei cung music tiluan tawhfung an si tiah ka ruahmi Laimi kan tui rih lomi phun ka banh khawh tawk tlawm tete cio in vun thai ta ka duh ko:\nHi music hi hlanchan Classical Music in a rami a si i Jazz tiin a vun dir hi cu kum zabu 1 hrawng a si. Music Instrument an hmanmi hi Jazz timi muisam fiantertu bik cu an si. Saxophone, Piano, Trombone, Trumpet le Bass an tum dan le a hlavuak an chuihterning (Syncopation) hi phundang tuk a si. A chord zong hi Triads Chord sawhsawh in a ngah lo feeling a thuk tuk caah Extended Chord hrimhrim in tum a herh caah Jazz tum cu zenh cio a si. Chanhlun style deuh in tuahmi Jazz hla cu tarnu tarpa hna nih Ballroom ah an laamnak khun. Cozah uktu Diplomatic party te hna ah an hman khun i a fawinak chim ahcun High Class (mirum le mi sang) nih an uar taktakmi a si. Ram khat le ram khat i pehtlaihnak ah Jazz Music cu um lo theih lo Music phun a si. Chanthar style in tuahmi Jazz cu Funky ngai in tum an si i a beat zong a rang ngai ngai caah tlo taktak in Breakdance te pawl he laam khawh a si fawn. Thinlung taksa re a theih tuk caan ah lungthin dai tein le hnathiang tein um a duhmi nih Relaxation caah ngaih dingin an tummi cu chillout taktak in an tum tthan i vun ngaih ahhin mei alh i a alhmi thinlung hmanh khi tikik te toih bantuk in a khihter khawh. Mah caah Tourist tam deuhnak poh ahcun Hotel le Resort kip ah Chillout takmi Jazz music cu an chuah lengmang khi. Jazz a ngai pengmi hi an thinlung a dai deuh ko lai. Cucaah Biaknak lei le cawnpiaknak chim lo cun music lei kam in cun Jazz hi minung ziaza a tthatter bikmi le minung standard a cawisang taktakmi a si. Laimi zong kan tthangcho deuhdeuh lai i kan living standard a sang deuhdeuh lai i Jazz Music hi kan herh tuk te lai.\nLatin Music hi a kau tuk i phun tamtuk ah tthen khawh a si nain an hla kaldan le Instrument aw pawl cu aa lo pah dih ko hna. Harmonic minor timi hla kaldan phun khat hi Latin hla iangai a cuanter khunmi a si. Latin hla hi laamnak zongah an ttha taktak. Anmah Latin miphun laam dan te a um ve. Latin Music ah laam phundang na laam ahcun naa teng lai. Latin Music Club ah lehlazi ka kal bal i aa laam kho bak lo. Meittil aa lamh sualmi bantuk tekhin an kei an tuah i an tawttawk an hngir pah an paran aw te he an laam i cawn a har taktak. Latin Instrument aw pawl hi aa phundang taktak. Khuang le paran phunphun le thanglawi aw phunphun aa tel i ngaihnuam taktak. Atu chanthar hla a larmi pawl nih khin Latin color hi a tawkza in an cawh Fusion pah dih ngawt. Jazz music zong hi Latin music he aa pehtlai ngai caah Latin hla phun khat a simi Bossa nova hna cu a cheu nih Jazz bakah an chiah. Latin Music ah atu lio a lar taktakmi cu Cuban Music hi si. Chanthar hlasa Camila Cabello hna khi Cuba Latin hla bakin a larmi a si. Latin Music color le Mirang (Vunrang) pawl music color ttha tein thleidan khawh ahcun music vawlei phu a ni tthenning hi a fiang taktak. Lai hla ahhin Latin color a ummi hla kan ngei lo ti awk tluk a si. A ruang bik cu 4 Men Band lawng kan ngeih tikah Latin Instrument dangdang vun chap a hauh caah a har ngai. Hmailei ahcun kan mino hna nih an vun tum khawh ve te ko lai. Latin Music phun pawl hi Kawlram ah Htoo Ein Thin nih a rak luhpi nain a vuapvap lawngin a taang cang.\nFunk hi tlonak le laamnak ahcun sapesial bak si. Funk music hi mirang nih an uarnak cu kum 60 hrawng a si cang i nihinni tiang zongah a lar bik peng a si rih ko. James Brown nih biatak tein a rak larter. Cucaah MMID i judge a rak ttuanmi Myanmar Pyi Teintan zong James Brown design rumro i a umnak khi a si men lai. Stevie Wonder, Michael Jackson, Daft Punks, Bruno Mars, The Weekend, Sam Smith tibantuk pawl hi Funk hla in a larmi an si. Atu chanthar mino tete nih sakmi mirang hla a lar bikmi pawl khi Funk deuh lawngte an si. Funky ngai in tummi Jazz hla zong khi Funk iangai deuh in an tum caan ahcun Funk lei deuh ah an chiah ko. Funk Music tiah a fiantertu bik hi a bikin Bass le Drum tum dan hi an si. A beat khi Funky takin an kalpi i anmah nih a hla cu an mawngh. Bass le Drum a thiammi caah cun thiamnak a langhter khun hna. Slapping Bass te hna hi Funk a dawhtertu taktak a si. Guitar Strumming hrimhrim hi aa phundang. Guitar zong hi dawhtuk in tum khawh a si. Solo lead tibantuk belte cu a hau tuk ve lo. Guitar aw pi lawng ngaih ahcun sawhsawh a lo nain a hla zapi huap in cun a rak dawhter tuk.\nFunk hi teamwork a um takmi music phun si tiin ka hmuh. Bass tum thiam Salai Za Lian te hna kha Funk Music rak tum hna hlah sehlaw an thiamnak an rak hmuh piak men hna lai lo. Funk beat kal dan hi Hiphop le Rap te hna he aa pehtlaih caah a kemhmi hlasa an tampi. A hla laifang zongah khin Rap he fonh khawh sak tti khawh a si. Lai hla cheu khat Kawl hla in kan i lakmi Funk phun nawn a simi zong an um nain vawleicung Funk he cun aa dang tuk. A music tum dan zongkhi Alternative Rock deuh in kan tum caah Funk ti awk ttha loin Rock leikam deuh ah ka chiah hna. Tahchunnakah Red Hot Chili Peppers hla pawl khi an Funky tuk ko nain Rock color in tum an si caah Alternative/ Funk Rock tuah an chiah. Funk hi Disco he cawhpalh a fawi ngai. A caan ahcun an Synthesizer Fusion a luan tuk caah Funk kan ti lai ma Disco kan ti lai ti zong khi a har ngai. A fawinak in thleidan khawhnak ahcun Disco khi cu Software program deuh a si caah Guitar aw te pawl khi a phundang pipi in an thlenmi khin i fian khawh a si. Cun Disco laam dan le Breakdance laam dan khin tlaih khawh cu si. Disco cu down beat deuh si i Funk cu upbeat deuh a si ti ah palhnak a um tuk lai lo dah. Funk hi Laimi he ka ni hlat pah rih ko rua. Doron Guitarist A Kam nih a chimmi cu, kan Lai hlasa pipi hmanh khi na hla kha Funk Style in kan tum ko khah kan ti hna ah an hmur pi a ni bo i tum ngam zong si lo a ti.\nReggae hi cu ka duh lawlaw. Mi a nuamhter tuk. A thlum tuk i a beat kal dan te nih khin minung thinlung a hlawh bak in a hlawh ko. Reggae hla ttha taktakmi a ngai i milem chim lo a pum aa hnger lomi an um lai ka zum lo. Latin le African tamnak Jamaica ram in aa thawkmi a si caah Latin Music ttengnge pakhat ti zongin a ruatmi an um nain iangai dangte a ngei ve. Traditional Reggae style te zongin zeitik chan hmanh ah a duai kho phun a si lo. Instrument set up zong a hleihluat pi a um lo nain amah Reggae color te a um ve. Electric Guitar a rak pawt ka aw bantuk hna khi a hau. Drum roll a vun suai bak ahkhin cun umkeng pakan dara an thlak sual tinak dingin a um. Drum le Bass hrimhrim passing an vun i pek ahcun bia dih. Tum thiam lo le sak thiam lo belte ahcun i chuihpah dihnak in a um. Tilio thiam loin Tio tiva lioh timh hna lawh a fawi. Reggae hla nalh satsai loin mipi hmai i sak ahcun i chuahsual i timming zong out dih i mualpho a fawite. Reggae beat aa cit thiammi caah cun Secretariat rangtum cit nakin a nuam deuh. (Aa cit balmi ka lawhning). Reggae hi kan U/Pa a simi Saya Jonny Tial Awi nih a rak tuah ngai. Kawl cu an tuinak sau tuk cang. Chanthar Lai mino nih an vun chuahpi pah ngai cang. Kan Lai ringawn chungah leng ve cang seh.\nHi hla phun hi American bakin aa semmi si i kum zabu 1 leng a tar cang nain nihin ni tiang a nung peng rihmi a si. City ngan pipi nakin Rural area deuh ah a lar. Blues hi Jazz he unau bantuk in ruah an si. A ruang hi ka thei ve lo. Keimah caah cun aa ralkah nain a kal tti pengmi music tiin ka hmuh hna. Blues cu amah scale te bak a um ko i Jazz he a ni pehtlaihnak hi an beat deuh in a si caah hin unau phun in an chim peng hna zong hi a si ko lai ka thei ve lo. Blues hla hi hla thlum phun cu a si lo nain hla cian phun zong a si fawn lo. Thinlung feeling tu khi pin taktak in phuannak power a ngei i a biafang zong khi hmual an ngei khun. I ngaihchih tuknak, i duhsak piak tuknak phun expression caah cun special bak si. Chanthar R&B zong khi Blues in a rami si i nungak tlangval kar i duhtuk ruang i a chuakmi lungfahnak, thinlung temtuarnak tibantuk pawl phuannak caah a feeling um taktak. Blues hi Music a uar tuk lomi nih cun an ngai huam tuk lo tthal kawpi bantuk a si caah a lar phun cu a si lo nain a thi kho phun zong a si ve lo. Music tum thiam pawl nih an hriamnam a ni tatnak bak a si ve caah mipi nih an uar lo zongah Musician nih cun an uar peng ko lai.\n*Hmalei tuah anmah le music phun cio tu topic dangdang in thuk deuh in kan purh tthan te lai.\nNext Chin Miphun Ni: ‘Ramkulh Ulhni Ah An Tuah Ding A Si Cang’


Robertson Bawi Nun Thar, Author at Ramleng Chinmi\nHomeAuthorsRobertson Bawi Nun Thar\nArticles by Robertson Bawi Nun Thar\nJanuary 8, 2019 Robertson Bawi Nun Thar 0\nISRAEL, Tel Aviv ___Tel Aviv Sianghleiruun mifimthiam nih an hmuhmi a si. Pangpar hi a nungmi a si timi cu science fimthiamnak nih a kan chimhmi a si. Pangpar nih hnakhaw a ngei timi cu [Relchap]\nMizoram i a peemmi Lai mi tam deuh nih cun sinak hi an thuh deuh tawn. An thuh zong cu kap khat leiah cun an mawh lo, Mizo pawl nih an neek tuk hna caah [Relchap]\nDecember 29, 2018 Robertson Bawi Nun Thar 0\nChan tiluan nih a kalpimi zulh ve lo hi tu chan ahcun ningzak phun ah a can lawng si loin hawi lawh lo bantuk in ruah a si. Taklawng hmanthlaak le zukcawl nih kan chan [Relchap]\nDecember 28, 2018 Robertson Bawi Nun Thar 0\nChinmi ramthumnak kan kal a tthatnak cu chim cawk lo a si ti ko usih. Cu tluk in a tthatnak a tam lioah a tthat lonak zong cu a rak um tthiam ko __’Science” thukpi [Relchap]


Mithiang | Radio Veritas Asia\nSt. Polycarp mei an khangh lio\nST. POLYCARP (+155)\nSt. Polycarp cu Thawng`thabia `tialtu St. John nih Khrihfa a siter mi lawng si loin Smyma khua Bishop (Bishop of Smyma) ah khinh a si. A salpa Irenaeus nih Florinus sin ca kuat a `tial mi ah “Mithiang Polycarp a `thu i Bawipa bia a chimnak hmun kha keimah nih kan chimh khawh. Ka khuaruahnak chungah hin Polycarp i ramkip a kal lio, a thianghlim mi a tuahsernak, a nun ziaza, a tlingmi mithmai umtuzia, cun minung hna sinah a forhfialnak thilvialte kha ka mitthlam in ka hmuh dih. A thiangmi Polycarp nih Bawipa Jesuh he an rak umlio tein mithiang St. John he midang hna cungah zeitin dah bia a chim, Anmah hna kaa in zeibantuk bia an chim timi vialte kha keimah pumpak bak nih ka theih bantukin a si, tiah a rak `tial. Tamuzana khua tan in Rome khua leiah an rak kalpi mi Biatak caah thihnak a ing hnga dingmi pa St. Igiaro an `tem khihnak thirhri hna kha a rak hnamh.\nSt. Polycarp cu St. John sin in Biaknak le zumhnak hmanlo hna (pialsual) he hlatpi ah hrial ding a si ti a rak hngalh. Nikhat cu, Rome khua lampi pakhat cungah zumhnak aa palhmi (apial sualmi) pakhat Marchizon he an i tong i biak a chawnh lo caah a thin a hungtuk i St. Polycarp kha “Na ka thei maw?” tiah a hal tikah Polycarp nih, “A si, kan hngalhtuk ta, Nang cu khuachia fater pei na si cu” tiah a rak leh.\n155 kum ah Barges Orilimus nih Khrihfa hna a rak hrem lio hna ah Polycarp tlaih dingin ralkap cheukhat kha an rak thlah. Cu ralkap hna kha zanriah in `thate a rak don hna i upatnak he thla a rak campiak hna tikah a thlacamnak ruangah ralkap tampi cu an nunzia an i thleng. A zumhnak i thleng dingin a rak fialmi Siangpahrangpa kha, “Kum saupi a rian ka rak `tuan cang i Bawipa nih ka cungah zei `thatlonak hmanh a rak tuah bal lo; Zeitindah keimah khamhtu pa kha ka mawhchiat lai i ka hlawtkhawh lai a ti. Nangnih chikhat lawng a kaang i a mit `than colhmi mei in na ka `thih. Asinain nang cu, nanmah hna bantuk mi `thalo hna caah an remh mi zungzal sualdantatnak a pe hnga mi mei kha pei na philh cu” tiah a rak leh.\nSt. Polycarp cu Fei in chunhnak kha a rak ing i, tungah vutcam a si tiang mei in an rak khangh. A thih lai te ah, “Maw … Bawipa, keimah kha martyr hna chungah telhin Khrih hrai kha dinnak nawl hmuh dingah hi caan tawite kha aa tlak ngaiin na ka pek caah tampi kaa lawm,” tiah thla a camtak.


Myanmar buainak kongah UN Security Council chungtel ram 15 in palai hna cu innka khar meeting an tuah..Zei NgaiNgai Cu An Chat Kho – Onlinenungak\nMyanmar buainak kongah UN Security Council chungtel ram 15 in palai hna cu innka khar meeting an tuah..Zei NgaiNgai Cu An Chat Kho\nMyanmar Ralkap Cu Dantat Lo Dingin China Nih UN Security Council Meeting Ah A Kham\nRalkap nih nawlngeihnak an lakmi Myanmar am ah Democracy phunglam in thlennak a um ding hi China nih hmuh kan duh, asinain Security Council nih dantat ding timi cu kan cohlang kho lo tiah UN i China palai Zhang Jun nih March 31 (nithum ni) i UN Security Council innka khar meeting ah a chim.\nMyanmar ah daihnak, remnak le phunglam ning tein khuasaknak hi a rannak in chuak kho seh tiah China nih kan i ruahchan ti zong in China palai Zhang Jun nih a chim chap.\nMarch 31 (nithum ni) ah Myanmar buainak kongah UN Security Council chungtel ram 15 in palai hna cu innka khar meeting an tuah.\nUN nih Myanmar ram ah a thlahmi Christine Burgener nih Myanmar ram chung thilcang kong chimphuannak (report) a ngei i “Democracy duh ruangah lam a zawhmi mipi cungah ralkap nih phungning loin an kah, an thahmi hna ruangah ramchung ral le thisen luannak a chuak kho dahkaw” tiah ralrin peknak bia a chim.\nCucaah UN Security Council nih lungrual tein dantat khawhnak lam a tuaktan hrimhrim a herh cang tiah Christine Burgener nih biatung a chuahpi. Asinain cu a biatung cu China nih kan cohlang lo tiah an ti.\nMeeting thok hlan deuh ah US ramleng vuanci nih Myanmar ram ah nawlngeihnak a lami hna nih an sualpalhnak kha tuanvo an laknak dingah China nih a thiltikhawhnak hi a hman awk a si tiah a chim.\nCu lawng si loin Myanmar ram ah buainak le thahnawnnak a ummi hi China ca zongah santlaihnak zeihmanh a um lo tiah US ramleng vuanci zung in chimnak nawlngeitu Ned Price nih a chim.\nRamkhel thongtla zohkhenhtu a simi AAPP nih cazin a lakning ah ralkap nih nawlngeihnak an lak ni in nihin tiangah a thimi 536 an si cang.


Fiang Taktak In Rel Hna Usih: RAM PUMPI siloin CHIN NLD – Chin 11 News\nFiang Taktak In Rel Hna Usih: RAM PUMPI siloin CHIN NLD\nChinram NLD nih tthancho nak pawl an tuah mi a ttha mi tampi a um ko. Cubel te keimah nih ka uar lo ngai mi cu khua pakhat ca ah phaisa a tla cia mi khua dang ah ttial an hman mi cu ka uar lo taktak mi a si.\nMP Bawi Khing nih a facebook ah a chiah mi kha nan bih pah lengmang ve cio ko lai dah. Zephai le Tluangram kar La-aw hlei an donh mi kha Cozah nih theih pi lo mi a si ti theih khawh a si hlei ah MP Bawi Khing zong nih Pu Za Mang nih a cawh mi a si i Cozah ah theihpi nak an tuah rih lo mi a si a ti. Rampi theih lo mi lampi hlei cu rampi phaisa ting 3000 dih in an dawnh ko. ( MP Bawi Khing facebook Video an chiah mi an hlawnh tthan cang rua ka hmu ti lo).\nTluangram le La-aw kar(Vawngtu lei lampi) lampi mile 5 caah MP Bawi Khing nih a hal mi MP Ni Sui Lian nih hmun dang ah a ttial ko. MP Bawi Khing nih a theih tthan i a chim mi a si. MP Bawi Khing nih zei ca dah tar pi ka hal ka hal i hitin nan tuah tiah a chim tik ah Mile 3 kan in ruah piak tthan hna lai an ti tiah MP Bawi Khing nih a chim. A ni tak ah mile 2 long an cawh ko.\nVawngtu Lungsamat nel Ti pipe caah ah ting thawngkhat le ting zaruk( ting 1600) Cozah nih a pekmi ah ting zariah(ting 800) long an pek hna i a tang mi Tikir lei an ttial ko. Cu kong cu Robin nih a chim mi kha Za Tlem nih a chim chin ve. Cu ruang ah Henry Van Thio nih Robin Zathang phone a chawnh kei mah tthial mi a si lo, An ttial zong ka thei lo a ti. Vawngtu cu ting 800 long an pek ko hna.\nPu Zo Bawi nih Vawngtu lampi caah a chuak mi phaisa Zephai lampi cawhnak ah a hman. Robin Zathang nih a va tawn i Ar ek neh in neh cha cun Zephai Lampi kan cawh hmasa hna lai. A hnu ah Vawngtu lam pi kan cawh tthan te ko hna lai a ti ko.\nVawngtu khuami an ngei a chia ngai ngai. Mino deuh nih Media ah kan phozar lai an ti nain kan upa te nih an duh lo, holh hlah u thimnak tik ah a puang dih te ko lai an ti caah an holh ve ti lo..An dai ve.\nSource: Jonh Tom


Ralbawizik Changtu General Soe Win Russia Ram Ah A Kal - Chin Eleven News\nVice Senoir General Soe Win Russia ah a kal, thlathum chungah ralhrang bawi minung pathum Russia ah an kal Deputy Commander-in-Chief of the Armed Forces,Vice Senoir General Soe Win cu Russia ramah nihin September 1, zinglei ah a kal tiah ralhrang phu thawngzamhnak nih an langhter.\nCu cathanh chung ahcun Russia Minister of Defense nih a sawm caah ramkip ralkap hna thiamnak zuamnak phih ni ceremony ah tel ding in tiah an langhter.Hi khualtlawnnak ahcun ralkap lei,mipi lei rianngeitu hna he tonbiaruahnak zong a um lai.\nDeputy Chief he hmunkhat ah Lieutenant General Aung Soe le Army Officer hna zong an i tel.\nAugust thla chungah tuahmi ramkip ralkap hna thiamnak zuamnak caan honnak ceremony ah ti ralkap,van ralkap Coordinator Buchohgyi Mawng Mawng Aye cu a kal i ceremony phih ni ahcun Deputy a kal nak hi a si.\nCu ruang ah nawlngeihnak an lak thla 7 chungah Russia ram ah ralbawi hruaitu lei in minung 3 an phanh nak hi a si.\nMin Aung Hlaing cu a luancia June thla chung Russia ram ah caan sau caam in a rak kal bal cang.\nCu ruang ah thlathum chung ah Commander-in-Chief of the Armed Forces, Deputy Commander-in-Chief of the Armed Forces Army,Navy,The military le Coordinator hna Russia an phak nak hi a si.\nKawlram ralhrang hruaitu hna Russia tlawnnak a ruang cu hriam cawk nak kong leng ah ramkip nih lungtlin pi nak a um ti langternak ah a si lai tiah ruah nak a um.#BBC TCP\nChin Ramkulh Matupi Cu SAC Ralhrang Pawl Nih An Hloh Ko Hna


Kawl Ralkap Caan Sau Pi A Rak Tuan Thing Mi MDF Mara Hruaitu Nih CDM Palik CDF-Mara Ralkap Meithal In An. – Chintanbo\nKawl ralkap a rak ttuan balmi Maraland Defense Force MDFralkap haotu Pu Chhipa Thomas Chozah nih CDM palik CDF-Mara ralkap Salai Ma Hnei 25 cu March 25 zaan sml. 9:00 hrawng ah Ngaphaite khua ah meithal in a kah i a nunnak a liam, tiah Ngaphaite khua upa nih The Chin Journal ah a chim.\nMeithal in a kaptu pa hi Kawl ralkap a rak ttuan tthingmi a si i atu MDF ah ralkap lei haotu a simi Pu Chhipa a si. Kawl ralkap a rak ttuan lio ah bomb nih a kee ah a puah hnawh i pension in aa dinmi a si,tiah a chim. Pu Chhipa nih CDF- Mara ralkap haotu pakhat zong a phei ah a kah ve caah hliamhma a pu.\nKan khua ah a rak phanmi MDF ralkap hi minung 9 an si. Hriamtlai cio kan si tik ah kan khua an rat ahcun thawng na kan thanh ta hmasa awk a si kan ti hna. Cu dih cun an hruaitu Pu Chhipa nih kan khuabawi inn ah meithal a kan puah hnawh len, tiah a cunglei upa nih a chim.\nMarch 25 zaan ah khua sianginn ah khuami, MDF le CDF-Mara biaruahnak an ngei hna i biaruahnak a dih hnu ah hi thil a can hi a si. Tha tein biaruahnak ngeih ding kan ti caah kanmah CDF-Mara lei cu meithal zong an i ken lo. Biaruahnak zong an tuah dih cang ko. MDF haotu Pu Chhipa hi tlaih i ttha tein chimhrin biaruah ding an ti\nA meithal chuh an timh ah CDF-Mara haotu pa cu Pu Chhipa nih a phei ah a kah. Cun, CDM palik a simi Salai Ma Hnei nih a zuan hnawh i a kah ve. Salai Ma Hnei cu a nunnak a liam. Cu dih cun meithal voi 60 hrawng a kan puah hnawh i an zaam, tiah thil sining a chim.\nA nunnak a liammi Salai Ma Hnei cu nihin March 26 zaanlei sml. 4:00 hrawng ah an vui. Hi kong he pehtlai hin CDF-Mara nih CNF sin zong ah thawng an thanh hna i, CNF lei zong nih thil sining ttha tein kan hlathlai lai an ti, tiah a cunglei upa nih a chim chap.\nMizoram, Saiha khua ah hram a bunhmi “Mara Administrative Territorial Council” (Mara Hmunram Uknak lei Council) le MDF hi pehtlai in rian an ttuan, tiah Mara upa pakhat nih a chim.\nThawng dang deuh Tinam Khua Inn 9 SAC Ralhrang nih an Khangh, Khuami 700 Hrawng an ZaamHakha he meng 36 a hlatnak hmun ah a ummi Tinam khua ah SAC ralhrang 100 hrawng zaan an riak i, inn 9 an khangh ta tiah ramlak ah a zaam vemi Tinam pastor nih The Chin Journal ah a chim.\nRalkap 100 hrawng an si lai dah. Kan khua Baptist biakinn le Believer biakinn ah an riak i, inn an bauhmi le an firmi zong a um len ko. Lamtuk lei an lanh lai ah inn an khangh ta i inn 9 an ciam,” tiah a chim. Inn a kaangmi hi bomb nih a tlakmi theng si loin an khangh hramhrammi a si ko, tiah a chim a chap.\nBomb tlak ruang ah a kaangmi cu a si lai lo. Khuachung an um hnu, khua in an chuah lai ah a kaangmi a si i, an khangh hramhrammi si dawh a si ko, tiah a chim.Lamtuk khua pawng ah miphun ralkap le ralhrang karlak kahdohnak fak ngaiin a chuak i SAC ralhrang lei in a thimi le hliam a pumi an um len tiah kan theih nain mithi/hliampu a zat fiang in theih a si lo.\nTinam khua ah inn 105 a um i, an khua ning in milu 700 hrawng cu bu 6 hrawng ah an i tthen hna i ramlak ah an zaam dih hna. SAC ralhrang pawl Lamtuk khua lei ah an kal caah Lamtuk khuami pawl zong nih an khua an chuahtak, tiah thawngpang kan theih.-Burmese\nSAC Ralhrang Hna Nih Sual Nak Nei Lo, Cherry Htet Cu Naypyidaw Thonginn Chung Biaceihzung Nih,APR Ni 5 Ah A Kong Lam Fiang La Tiah Theih.


Malaysia Chin Ralzaam Sianginn Cheukhat an On Cang Hna | THE CHIN EXPRESS\nMalaysia Chin Ralzaam Sianginn Cheukhat an On Cang Hna\nMalaysia Chin ralzam sianginn cheukhat an on cang hna. Malaysia ah a ummi Chin ralzam sianginn cheukhat cu an on cang hna tiah kan theih.\nCOVID – 19 ruang ah Malaysia cu March 18, 2020 in lockdown an tuah ruang ah an mah Malaysia cozah sianginn siseh Chin ralzam sianginn siseh khar dih a rak si.\nCOVID – 19 zawtnak a hun tlawm deuh cang i Malaysia ah a ummi Chin ralzam sianginn cheukhat zong an on cang i sianginn kai an thawh cang hna.\nACR learning Centre cu an sianginn an on cang. “ACR learning centre siang inn cu July 22, 2020 ah khan sianginn kai kan thawk cang. Ti le mei a tlamtling rih lo ruang ah a tu lawlawse cu minung 100 lawng sianginn an kai chung. August thla thawk cun dihlak in sianginn kai khawh a si cang lai. ACR Learning Centre ahhin student minung 264 an um. Inn lian deuh mi hman a si cang caah student 300 cu kan cohlan khawh cang lai” tiah ACR coodinator James Bawi Thang Bik nih Malaysia Chimi Authawng ah a chim.\nZotung Regufee Catholic Learning Center sianginn zong an on cang tiah kan theih. “Kan nih cu July 1, 2020 khan sianginn kai kan thawk cang. UNHCR nih protection letter a pek dih mi hna sianginn kha online in meeting a kan auh i Gindergarten le pre-school pawl cozah nih July 1,2020 ah sianginn on khawh si cang tiah thawng an kan thanh i kan on vemi a si. UN tang ah a um vemi kan si kan mah nawl in kan on mi a si lo. Student minung 68 ka ngei” tiah sayamah Bawi Tin Sui nih Malaysia Chinmi Authawng sinah a chim.\nHan International School zong sianginn an on ve cang. ” Siangin kai an thawknak zarh khat hrawng a si cang. Student minong 100 hrawng an si i Laimi lawngte an si” tiah Ampang sang ah a ummi Salai Tial Thang nih Malaysia Chinmi Authawng sinah a chim.\nMakotah Cheras sianginn zong an on cang. Laimi sianginn a si student minung tlawmpal te lawng an si. Student minung 10 hrawng te lawng an si tiah Makotah ummi upa pakhat nih a chim.\nMatu Social Organization Learning Centre zong sianginn kai an thawk ve cang. ” Tulio cu social distance law zulh a herh ruang ah student 60 an si nain zing ah minung 30 le zanlei ah minung 30 tiin kan then hna i July 22,2020 ah khan sianginn kai kan thawk ve cang” tiah Mutu Social Organization Chiarman Salai Mosty nih Malaysia Chinmi Authawng sin ah a chim.\nZophei Children Learning Centre sianginn cu tukum chung an i din rih lai. ” Kannih Zophei sianginn cu tukum cu kan i din rih lai. Budget a tlamtling lo ruangah tukum cu kan i dinh chung hi a si” tiah Sayamah Ngun Hlei Iang nih a chim.\nSenthang Children Education Centre sianginn zong an on cang. ” Kan hnu zarh ah khan sianginn kai an thawk cang. Student an tam lo” tiah Senthang Christian Fellowship upa Saya Titus nih MCA ah a chim.\nMara Community Sianginn cu an ong rih lo. “Zei tikah on a si lai ka thei rih lo. Thawngpang zoh lio cuahmah a si ko” tiah Mara Community upa Salai Kam Cung Lian nih a MCA ah a chim.\nFRO nih nih a ngeih mi sianginn zong an on rih lo tiah kan theih. Zeitik ah an on lai kan thei kho rih lo.\nChin Student Organization sianginn zong an on rih lo. August 1, 2020 ah an on lai tiah kan theih. Student minung 90 hrawng an si tiah kan theih.\nKhumi lei le Tedim lei kan pehtlai kho hna lo. Malaysia ah Chin ralzam sianginn tam deuh cu an on cang hna i bawmtu le hmunhma ngeih lo ruang ah sianginn kai a thawk kho rih lomi zong tampi an um tiah theih a si.\nPhoto: Chin Student Organization (CSO) Facebook. Virus a um hlan hmanthlak.\nCredit: Malaysia Chinmi Authawng (MCA )


SAC ralhrang hna cu Dr. Liang Hmung Sakhong nih Chinram ah cun rak kai hna hla u, kan sining nan kan hrawmh kho hna lai lo ati cang hna – Onlinenungak\nSAC ralhrang hna cu Dr. Liang Hmung Sakhong nih Chinram ah cun rak kai hna hla u, kan sining nan kan hrawmh kho hna lai lo ati cang hna\nTulio Online ah ka rel kho deuh mi hna kong pathum ; SAC ralhrang zuu fakpiin an ding. Falam Peng ah Varhlei kong atam ngai? Hakha ah Telephone line aa rawk. SAC ralhrang zuu fakpiin an ding: Chinram cu tlangcung khuasakmi/ aum mi kan asi caah kan khua caan nih ai dang ngaignai. Abikin October – February tiang cu khuasik thla asi caah laitlang aum mi kan ca hman ah akik ngaingai in kan thei.\nCucaah SAC ralhrang pawl an caah kan khua caan hrimhrim an celh kho ti lo caah zuu lawng an ding cang. Kah hman hau lo tein an rua hman va chalh ding tiang khi kan khua caan le fing le tlang nih aa kan bomh ko lai.\nCucaah Dr Liang Hmung Sakhong nih Chinram ah cun rak kai hna hla u, kan sining nan kan hrawmh kho hna lai lo ati cang hna kha. Kan ti nan ding kho lai lo, kan rawl nan ei kho lai lo ati hna Hakha tiang phan khawh lo in kir an I timh cang ti asi. Akir ding um lo tiang in kan thah viar ko hna lai.\nVarhlei hi kan chah chung in atha lai maw ati mi ka hmu pah: Abikin Hakha le Thantlang peng caah Varhlei hi abia ngaingai mi asi. Kan ram ah um cia mi thil tete hi harsak ngai in ka pupa lei nih an rak I zuam in kan techin fapa hna caah tiin teima le retheih ngai in an ra tuan mi asi. Khua saupi ruah hnu ah hi bantuk thil kong hi chim ding asi.\nkan lungretheih lung le kan har lungin chitkhat caan khat te ah thil tuah sawhsawh khawh ding mi thil an asi lo. SAC ralhrang hi Varhlei chah lo in kan teihnak ding lam tampi aum ko ti hi kan CNA/F kan pa lei pawl nih an theih tuk ko. Cucaah kan lungah varhlei kong hi chiah hna hla usih.\nHakha ah Telephone line aa rawk: Hakha ah Telephone line aa rawk sual ahcun apoi ngai mi thil asi ko. SAC ralhrang cawlh cang khawh lo nak ding le kan CNF/ CDF pawl caah atha deuh mi thil asi ko ahcun atha tuk ko. I rawk ko hna sehlaw line lo zongin kan um kho ri ko lai. Line lo in cu pei caan saupi kan rak um ko kha. Kan ram le kan vawlei cia asi caah an mah nain tampi thil kan theih ko lai.\nNihin laitlang arak kai mi pawl nakin tampi teinak lam kan ngei ko. Amah belte kan CNF/CDF caah thil poi deuh asi sual hnga maw tiin kan rauh ve. I chonh bia an duh tikah ahar deuh men ko lai caah. Leadership le Strategic planning caah ahar deu ko lai. Atha zong avun tha than te ko lai. Kan ram le kam mipi caah thlacam peng hna usi. Crd; Chawche Hlei Cung\nHi Ti Bantuk In Chinmi Nih Pasaltha Kan Sungh Than Hi Cu Lung A Fak Tuk Rilmal Ee!\nSAC Rakhrang Phu Nih Khua Minung 6 Hna Cu Zohchia Tuk In An Thah Hna\nCNF Ralkap herh bikmi cu zenkuan a si, auto meithal tampi nak in kuan a herh deuh\nNihin Kahdohnak Ah Chin Pasaltha Nih Ram Le Miphun Caah A Nunnak A Pek\nThantlang Mipi Ralzaam Caah Bawmh halnak An Van Tuah Taktak Cang


K-Pop Idol Ah An Mui Aa Dawh Cem Ko Nain An Zia A Chia Cem Mi Hna Pahnih - The Chin Celebrities\nOctober 29, 2020 hleicung@gmail.com Asia 0\nHawikawm tha taktak a si mi Irene le Jennie hi k-pop idol ah hin an mui aa dawh cem mi le mipi nih an uar cem mi an thlaw a tling cem mi an si. Nain an zia kong ah hin biachokvai le Mipi kharuahar in a tuah mi a tam tuk tiah thei a si.Naite ah khan Irene cu a kut tang ah rian a tuan mi Pakhat kang look hwa an ti mi nih a Mizia le Zawmtaih ngai in a tuahnak kong online ah a phuanzar.\nA hnu ah tthawngpang cu a serious ngai I SM Agency lei nih Biahman a si tiah fiangterhnak an tuah. Irene zong nih Editor Kang le a fans pawl sinah ngaithiam halh nak ca saupi in a tial ve. Mah thil rualo piin a cang mi nih hin mipi Khuaruahar in a tuah mi hna tiah thei a si.Mah thawnphang ruang ah hin a tu hi Irene a min a chiah ngaingai. A soisel tu zong an tam I a mah lei a ttang tu zong a um ve tiah thei a si.\nA hlan ah khan Irene hi a mitmeng a um tu zia ruang ah hin a min a rak thang ngai cang. Television show tam deuh nih hin cun Irene zia hi an rem lo ngai. A zia hi theithiam a har tuk tiah thei a si.BLACKPINK Jennie zong hi a hawinu Irene bantuk in a zia kong ah hin biachokvai a tam ngai ve. Cun a tha thu a puanlau cun Lam zong tha tein a lam duh lo tiin mipi nih fak taktak in a kong an ceih bal mi a si.\nNain a hnu ah a tha thu mi a si lo. A kee aa hrawk ruang ah tha tein stage ah a performs kho lo bia tu a si tiah fiangterhnak naite ah khan an tuah tiah thei a si.A um than I a mah nakin u pa za a hngalh lo tiah an puh than. Nain mipi nih an thei sual mi long a si. A mah nakin u pa za aa hngalh ko tiah fiangterhnak an tuah than.\nJennie a zia chiah timi hi fiangterhnak zeihman a um lo. A zia a tha ko mi ti long hi a si.A member pawl sinah hin a zia a tam bal lo. A pawng ah a um mi hna zong tha tein a zohkhen ko hna. Midang cung ah a Mir a nih bal lo ruang ah hin mipi nih an theisual peng mi a si tiah thei a si.


Malay Ummi Caah, Malay Cozah Nih Mi Ttha Lo Bu Pawl Dohnak Caah ‘Hotline’ A Ser - Ramleng Chinmi\nHomeThawngpangMalay Ummi Caah, Malay Cozah Nih Mi Ttha Lo Bu Pawl Dohnak Caah ‘Hotline’ A Ser\nMalay Ummi Caah, Malay Cozah Nih Mi Ttha Lo Bu Pawl Dohnak Caah ‘Hotline’ A Ser\nJanuary 4, 2019 Robertson Bawi Nun Thar Thawngpang 0\nPETALING JAYA, Malaysia___Malaysia palik nih a rampi huap in mi ttha lo bu (gangster) pawl dohnak caah ‘hotline’ a ser. Hi mi ttha lo bu nih hin inn saknak hmun, lam cawhnak le rian ttuannak hmun dangdang ah rianttuantu pawl phaisa an hal tawn hna i, dawnhkhanh lo in an um, an lor. Mah an lor cu cozah nih a theih tikah an cawlcangh a hmutu le an kut a tuartu nih fawi le dengtteo in palik chawnh khawhnak phone number a ser.\nBukit Aman Criminal Investigation Department (CID) director Comm Datuk Seri Wan Ahmad Najmuddin Mohd nih “hi mi ttha lo bu pawl hi an lor caah palik pawl nih biatakte in an kawl, an doh, hna lai. An cawlcanghnak a theitu/hmutu paoh nih hmakhatte ah a tanglei phone number hmang in chawnh le cakuat khawh kan si, WhatsApp in a si lai,” a ti\nHi mi ttha lo bu nih an tuah tawnmi, mi cheukhat nih an ton tawnmi, cu phaisa cu zat kha zat na ka peek ahcun kan in thlah lai, harnak fahnak kan in pe lai lo (protection money) tiah tlerhkhonh in phaisa hal an hmang.\n2018 chung i Malaysia um Lai pa naamte vih/sawhnak in a thih zong kha hi bantuk mi ttha lo bu pawl cawlcangh tuahsernak a si lai tiah ka ruah. Hi bantuk mi ttha lo pawl cu mi tamnak hmun zong ah an cawlcang tawn.\nCucaah, mah umnak hmun le sang zulh in phone number an chiahmi hi, i ralrinnak caah, phone ah i chiah a ttha.


Rev. Dr. Hre Mang Nih Saya Van Tum Lehnak A Tuahmi Cu Lung A Hmui Kho Tuk – Chin World News Evening\nJanuary 26, 2021 January 26, 2021 Salai Van Chin News\nA fiang taktak hi. Saya Van Tum nih a ttialmi, Naute nunnak million 62 leng an liam ruangah US cozah nih vawleicung ramkip refugee kumchiar in a lak ti khawh tiin a ttialmi kong he pehtlaiin Laimi nih bochan mi le rinhchanhmi Re. Dr. Hre Mang nih Saya Van Tum cu fiang putin lehnak a tuah cang ko hih.\nSaya Van Tum nih nau thahnak ko a ttialmi ah Rev. Dr. Hre Mang nih tawi ttung fiangtung in lehnak a tuahmi cu, “Pum chung naute thahnak kongah a lungtlin pi mi hna (support) tu cu Khrihfa zumhtlak mi an a si kho lo.” tiah fiang tein a chim. (Pum sung naute thah lungkimpi (support) tu Khrihfa rin-um a si thei lo.” Dr. Albert Mohler, President of Southern Baptist Theological Seminary, Louisville, KYDr. Hre Mang)\nRelchih: Saya Van Tum ttialmi: US ramah nauhrawh um hlah seh law ralzaam lak zong a um lo kho men ve. Roe v. Wade nih kum 1973 ah nauhrawh (Abortion) cu Supreme Court ah a rak fehter. Kum 1973 thok in nihin tiangah US ram chungah nauhrawhmi hi million 62 leng an si cang. Kawlram milu nak in an tam deuh. Democratic party nih nauhrawh cu an pom nan Republican party nih an duh ve lo. Atutan thimnak zongah nauhrawh kong le, nu le nu, pa le pa umh kong hi buaipi bikmi ah an i tel ve. A hleice in Laimi nih kan buaipi.\nUS cozah nih fehtermi nauhrawh kong kan buaipi tluk tein atu cu Laitlang nauhrawh kong zong buaipi ve u sih law a ttha tuk lai ka ti. US democracy uknak cu vawlei cungah a ttha bik le uarbik mi a si ti khawh a si. US ram nih democracy uknak cu kum 250 nawn an kalpi cang. Cucaah, US cozah nih cun a rammi caah a ttha lo tukmi policy le phunghrampi cu an tuah bel lai lo/an chuahpi bel lailo. Democracy cozah a si bang biaknak zate le miphun kip le mi zapi ca a ttha ding lawng tein an kan hruai ko lai/an kan uk ko lai. Khrihfa cu US ram ah zatuak 65/70 hrawng kan si nan Khrihfa biaknak le cawnpiaknak he a tlak in cozah a kan uk lai lo/a kan hruai lai lo. Phunghrampi le policy te hna zong Bible he a tlak ning in an suai lai lo/an fehter lai lo.\nKhrihfa mi nih kanmah chungkhar, Khrihfa bu, le community nih sualnak doh kan daithlang ruangah le kan doh khawh lo ruangah US cozah sual puh dih le sual phawt dih cu a dawh lo ka ti/a hman lo ka ti. Chimtawk cu kan chim ve ko lai nan a biapi mi cu kanmah hi kan si ko. Naute nunnak million 62 leng rak liam hna hlah seh law ralzaam dirhmun in US ram kan phan kho lo men ka ti bia. Laitlang nauhrawh zong do ve cang hna u sih. Saya Van Tum


P. Thawng Bawi; Sunglawi tuk in a ka tuahpi tu nan cungah lawmhnak chim cawk lo ka ngei! – The Cherry Par\nP. Thawng Bawi; Sunglawi tuk in a ka tuahpi tu nan cungah lawmhnak chim cawk lo ka ngei!\nA pe tu Mipi cungah kaa lawm tuk. A vote tu vialte upatnak kan pek hna. Kaa lawmtuk. Hi award hi “Pathian nih Nunnak le Damnak a pek chung cu Hla ka phan lai, Hla ka sa lai” ka ti tawnmi ka Decision a van fehtermi bak a si tiah ka ruah.\nTawlreltu ChinTube cung hrim ah lawmhnak sangtuk ka ngei. Na riantuan mi a sunglawi tuk. A pical tuk. Laimi cawisangtu nan si, hmailei ah Bawipa Pathian nih lam in hruaipi peng rih hna seh.\nKa fan ahmasabik a si mi Hringtu ka Pa le Ka Nu cung zongah lawmhnak chim ka duh. Hlasak ka rak zuamtuk hmasa lio khan Ka Pa le ka NU nih thazang rak ka pe hna hla seh law, P.Thawngbawi timi hi a um kho lai lo. Ka Pa nih a kan liamtak cang nain, Nihin Award ka hmuhmi hi ka pa zong vancung khua in a rak I lawm tuk ve ko lai tiah ka zumh.\nCu lawng si lo, lawmhnak ni ah a ka telpi tu dawtmi hawikom vialte cungah kaa lawm tuk hringhren. Sunglawi tuk in a ka tuahpi tu nan cungah lawmhnak chim cawk lo ka ngei. A donghnak ah.. Dingdi hla i a hrampi a simi Dawtmi Dingdi Dadeo Cer cungah kaa lawm tuk. Ka hnu he hmai he a ka dirhkamhtu asi. Nan zaapi kan dawt dih hna. Bawipa nih in umpi cio hna seh.\n𝐋𝐮𝐧𝐠𝐥𝐚𝐰𝗺𝐧𝐚𝐤; Tutan ah Chintube nih a pekmi, Chin Humanitarian of the Year 2021 People’s Choice Award cu keimah nih ka tinco caah Chintube chairman le a ngeitu a simi. Rosie Bawitha Par cungah siseh, President Pu Vanceuuk le executive member nan dihlak cungah siseh, Chintube thazaang a petu nan dihlak cungah ka lunglawmhnak bia ka chim.\nHi bantukin ka minung hawi le miphun dawtnak thlaici a rak ka tuhtu, tleicia ka nu Pi Sui Can le ka pa Bishop Dr. CK No Chhum cungah lunglawmhnak ka chim. Sifah ah siseh, siṭhat ah siseh, a ka dirkamh zungzaltu ka nupi, Lal Rem Siami siseh, ka fale cungah siseh, unau hna nan cungah siseh kaa lawm.\nHi bantukin award tiang hmu kho dingin rian ka ṭuannak ah thazaang a ka petu, mino te ka si ko bu zongah hruaitu dirhmun tiang dir kho dingin a ka sersiamtu. Ka rianṭuan hawi nan dihlak cungah ka thinlung tak tein lunglawmhnak bia ka chim. Nanmah loin hi dirhmun hi ka phan kho lo ti kha van nolh ṭhan ka duh.\nTutan ah hi bantukin kan ram nih muihnak a tonmi lakah a mui cemmi can chung i lungfah buin rian ka ṭuannak ah a ka bawmtu le, A ka vote tu nan dihlak zong nih hin lungfah buin ka rianṭuannak thazaang nan pek i, nan ka vote mi a si ti ka theih ruangah.\nTutan ka hmuhmi laksawng siseh, pumpak cio in an ka kuatmi laksawng le tukum chung i Award ka hmuhmi vialte chungin laksawng ka hmuhmi dihlak pinah. A let khat, keimah phaisa chuah in, nanmah a ka vote tu le thla a ka campiaktu mipi nan sin i lawmhnak leiba chamnak ah.\nRalzam ka unau hna sinah ka kuat dih lai ti zong kha hi Chintube nih a tuahmi Award zan ah nan sinah lunglawmhnak van phuan ka duhmi a si. Kaa lawm. Pathian nih kan miphun umpi in, a mithmai kan pe sehlaw, rak kan veng zungzal ko seh. 𝐓𝐡𝐚𝐰𝐧𝐠 𝐓𝐡𝐚 𝐓𝐡𝐚𝐧𝐠\n← Tuchun ah Vaurawng nih Awards 2 an ngah le Laimi kan zia a vun lang hoi!\nActing President Duwa Lashi La Nih Tun Myat Naing He Ralhrang Dohtti Dingin →


Tihal Celh Lo In Minung Thlan Tiangin Saram Nih An Dawp – Vaurawng\nTihal Celh Lo In Minung Thlan Tiangin Saram Nih An Dawp\nNih a linh tuk ruangah ramtangah a um mi saram pawl zong tihal le dangcar in an um, khuaivah pawl nih minung thlan tiangin an rak dawp tikah khuami hna nih hmunkhat te ah i bawmh in saram hme tete tihal in a um mi ti an va dinh hna. cu bantuk in ti an va dinh hna nak cu Min Kin peng, Co Pan Kung Khua (မင္းကင္းၿမိဳ႕နယ္ ေက်ာက္ပန္းကုန္း႐ြာက) ah a um mi khuami cheukhat nih tu bantuk in i bawmh in ti an va dinh hna hi asi.\nNi a linh ning hi kum 10 bu chungah tu hi a linh cem asi tikah kawlram a laifang hrawng asi mi Sagaing division, Magwe division le Mandalay division hna hi voidang nak in a linh a fak khun. Cu batuk in ni a linh tuk ruangah Sagaing division, Min Kin Khua pawng ah a um mi Maharmyan ti mi tlang cungah a um mi Insect talh in saram hme pawl tihal dangcar in an um tikah Min Kin Peng, Co Pan Kung khuami cheukhat nih i bawmh in ti an va dinh hna tiah theih asi.\nVawlei Bel A Chiami An Khuai Mi Ah Ti An Chiahmi Khuavah nih an din lio\nKhua he mile 20 ai hlat nak Maharmyan ramtang kalnak ah khuaivah siseh adang khuai hna nih a rakra mi hna minung i an thlan an dawp tik hna ah an tihal an celh ti lo hi teh tiah kan theih tiah Min Kin Peng, Co Pan Kung khuami hna nih an chim. Kawlram chungah nikhat hnu ni khat a linh chin lengmang tikah minung ca lawng si loin saram hme mi ca hrim ah thinphan asi cang.\nKhuami hna ramtang an kal tikah khuai a bu in an rak zuang ii minung seh lo in, minung kan thlan a chuakmi ti tu an rak dawp mi kan hmuh tikah khuami hna nih 5 kala, 6 kala tipung ah ti rawn in sanseh mawtaw in ti i put i ti kan dinh hna tiah Co Pan Kung khua ah a um mi Ma Cho Lay Khine nih a chim. Maharmyan ramtang ah mabantuk hi a tam ngai, ziah tiah cun tikhur zong a um lo, cu tikah saram hme mi le khuai pawl tihal dangcar in an um nak hi asi. a hlei in Maharmyan ramtang kalnak ah khuai a bu in an rak zuang tawn i minung seh a kan timh rua kan ti nain, minung seh lo in kan thlan tu an dawp mi kan hmuh tik hna ah tu bantuk in ti i kenh in kan va dinh hna nak hi asi tiah Ma Cho Lay Khine nih a chimchap.\nMah le tikhawh tawk in tipung in ti an ken lio\nCu bantuk ti kan va dinhmi hna chungah ai telmi hna cu chungchep, thiahhlei, ram ar le khuai hna hi an si i, saram lian mi cu an i tel lo tiah Ma Cho Lay Khine nih a chim.\nCo Pan Kung khua in Chindwin tiva hi mile 1 hrawng ai hlat ii, Maharmyan tlang in khua hi mile 20 hrawng ai hlat tiah a chimchap. tu bantuk kan ton mi hi voidang ah kan hmu bal lo, atu hi avoi khatnak kan ton asi ii, saram hme mi le khuai pawl ti kan dinh mi hna zong avoi khatnak asi tiah Ma Cho Lay Khine nih a chim. Ti kan dinh mi hna hi avoi khat nak lawng asi ii, khuacaan a linh peng ko rih ahcun va dinh than ding zong timhtuahnak kan ngei tiah a ti.\nShwesatdaw ramtang zongah ti an car dih ,cu tikah Magwe divsion, thingram zohkhentu zunglei nih tikhuar ah ti an rawn piak hna, Shwesatdaw ramtangah a um mi saram hna lakah a hlei in sazuk, sakhi pawl hna hi a tlawngleng mi an si.\nSaram nih an din tawn mi tikhur a rocar tikah tihal le dangcar in an um, cu tikah May 12 ah magwe thingram zohkhentu zunglei nih si hna seh, ohchohhmu zung hna nih ti bawmhnak an tuah mi zong hmuh khawh asi. May thla chungah khua caan a lin chinchin lai tiah khuacaan zohthiam hna nih an chim. mah ti ning tein a linh chin lengmang ko rih ahcun saram hme mi ti va dinh than dingin timhtuahnak kan ngei tiah Co Pan Kung khua ah a um mi Ma Cho Lay Khine nih a chim.\nBe the first to comment on "Tihal Celh Lo In Minung Thlan Tiangin Saram Nih An Dawp"


An Hawipa Tiva Ah Apam Mi An Chanh Nak Ah Nu Hngakchia 7 Zong An Nunnak A Liam – Chin 11 News\nAn Hawipa Tiva Ah Apam Mi An Chanh Nak Ah Nu Hngakchia 7 Zong An Nunnak A Liam\nChina ram Phumit pawng ah a um mi primary sianginn ah a kai mi hna hngakchia minung 8 cu tiva ah tilio dingin an kal nak ah an hawi pakhat cu tiva ah a tla sual I ataang mi 7 nih an hawipa kan chanhchuah lai an ti nak ah an dihlak minung 8 cu tiva ah an rak thi dih hna.\nNizan June 22 zinglei suimilam 7 ah khan adongh nak bik ruak an hmuh hi a si, an dihlak in primary sianginn a kai lio mi lawngte an si hna. Avoikhat nak bik tiva ah a pam mi an hawipa hi nuhngakchia 7 nih an chanhchuah nak ah an dihlak in an rak thih hi a si. Tiva ah apam mi hna hngakchia 8 hi Mixin Town Primary School ah cacawng lio mi an si hna caah an saya/mah te zong nih fak ngai in an ngaihchiat nak an langhter cio hna.\nHi kong he pehtlai in tuanvo ngeitu police pawl zong nih hlathlai nak an tuah cuahmah lio a si. Hi hngakchia ruak char dingin minung 200 leng an rak chuak hna. An dihlak in ruak an kawl chung hi niriat an rau I nizan June 22 ah khan a dongh nak bik ruak an hmuh hna zong hi a si.\nAvoikhat nak bik pa hngakchia tiva ah a pam mi hi zeitin in dah apam ning a si le zeiruang ah dah a pam ti hi Tuluk thawngzamh nih an langhter lo. Hngakchia tilio nak in apam si ko lai tiah an zumh.


Jonah cauk hi Baibal chung i profet dang cauk hna he an i lo lo; zeicahtiah hi cauk nih hin a chimmi cu Pathian fialmi tuah a duh lomi profet kong kha a si ko. Pathian nih Jonah cu Israel ral a simi Assiria khualipi Nineveh ah khan kal a fial. Sihmanhsehlaw Jonah nih cun a duh lo, Pathian nih ka hrawh lai a timi kha a hrawk taktak ṭung lai lo, tiah a ruah.\nA donghnak ah cun a duh lo nain a kal i a rawk lai tiah a chimmi kha a tlin ṭung lo caah a ing a puang.\nHi cauk hmete nih hin Pathian cu zeizong vialte uktu a si ko nain, dawtnak le zaangfahnak Pathian a si i a mi Israel mi hna an ral hna hmanh kha, hrawh nakin ngaihthiam le khamh kha a duh deuh, ti kha a langhter.\nJonah auhnak le a duh lonak 1.1-17\nJonah ngaihchihnak le luatnak 2.1-10\nJonah nih Nineveh khua bia a chimh 3.1-10\nBawipa Sinin Jonah A Zam\n1 Bawipa bia cu Amittai fapa Jonah sin a phan i: *1:1: 2Sia 14:25 2“Nineveh khualipi ah cun va kal tuah, atu ah va kal law a ṭhat lonak nih khan a cerh in a ka cerh caah va si,” tiah a ti. 3Sihmanhsehlaw Jonah cu Bawipa sinin zam awkah khan Tarshish khua lei tu i kal awkah aa thawh. Joppa khua ah khan a va kal i khika ah Tarshish khua lei i a kal dingmi lawng pakhat kha a hmuh. A kalnak ding man kha a pek dih in lawng kha aa cit i Bawipa nih a phak khawh lonak Tarshish khua ah khan, cu lawng cun ka kal lai, tiah a ruah. 4Sihmanhsehlaw Bawipa nih thlichia a hranter cimmam i rili tilet cu a san tuk caah lawng cu kuai dih hnik aa zal. 5Lawng cawngtu pawl cu an thin a phang i an pathian sin cio ah khan bawmhnak hal awkah an au. Cun lawng kha zaanter deuh awkah thil kha an hlonh hna, sihmanhsehlaw Jonah tu cu tilawng chung a ken khat ah khan a vung kal i a it i aa hngilh ziar ko.\n6Lawng cawngtu hna haotu nih khan a hmuh i, “Naa hngilh hluahmah ko dah ngai! Tho law na pathian sinah thlacam ve hen, a hei kan zaangfah ahcun thi loin kan hei um phum ko hnga dah kaw,” tiah a ti.\n7A hmanung bik ah lawngcawng hna nih cun an i thawh i, “Hi vanchiatnak kan tonmi hi aho ruangah dah a si hnga, camcawhfung kan zuk tuah lai,” an ti. Cucaah camcawhfung cu an khiah i Jonah cungah khan a tla. 8Cun annih nih an thawh i, “Kha, atu cu hi harnak kan tonmi kong ah hin ahodah mawhchiat awk a si, ti kha kan chim tuah. Zei rianṭuan dah na si? Khuazei in dah na rat? Khuazei rammi dah na si? Zei miphun dah na si?” tiah an ti. 9Cun Jonah nih cun aa thawh i, “Kei cu Hebru mi ka si, Bawipa, vancung Pathian, rili le vawlei a sertu a biami ka si,” tiah a leh hna. 10Lawngcawng pawl cu an thin a phang i, “Zei thil ṭhalo dah na tuah?” tiah an ti. Annih cu a chimh hna caah Bawipa sinin a zam kha an hngalh.\n11Thlichia cu a fak chin lengmang i cucaah lawngcawng pawl nih cun an thawh i “Rili hi a daih nakhnga, zeitindah kan in tuah lai?” an ti. 12Cun annih cu a thawh hna i, “Ka tlai u law ka hlonh u law, rili cu a dai ko lai. Hi thlichia nih an cil hna hi keimah ruangah a si ti kha ka hngalh,” tiah a ti. 13Lawngcawng pawl nih khan lawng cu tikam i chuahpi awkah fak piin an zah, sihmanhsehlaw thlichia cu a fah chin lengmang caah an tuah kho lo. 14Cucaah Bawipa cu an auh i, “Maw Bawipa, hi mipa hi kan thihter ruangah kannih cu kan that hlah; zeicahtiah zeidah kan tuah awk a si kha a kan hmuhsaktu cu maw Bawipa nangmah na si,” tiah an ti. 15Cun Jonah cu an i lak i rili chungah cun an hlonh i chikkhatte ah tilet cu a dai. 16Cucaah Bawipa cu lawngcawng pawl nih cun an ṭih i raithawinak kha an pekchanh i a sinah biakamnak kha an tuah.\n17 Bawipa nih Jonah cu nga nganpi kha a dolhter i nga paw chungah cun ni thum le zan thum a um. *1:17: Mat 12:40


KIA Le Kawl Ralhrang Hna An I Kah Than Hoi Cang - News and Media\nKIA Le Kawl Ralhrang Hna An I Kah Than Hoi Cang\nJuly 15, 2021 admin MYANMAR 0\nKIA le kawl ralhrang hna an i kah than hoi cang. The Kachin Independence Army (KIA) Kawl ralhrang Hpakant Township in Kachin State pawng ah fak tak in an kah doh hna tiah KIA spokesman Colonel Naw Bu nih a chim. KIA hi ralhrang nih nawlngeihnak a lak hnu khan cun ralhrang he pehzulh in nihin tiang.\nAn i kah doh peng. Naite ah khan Goloyang village ah an i kah hna. Colonel Naw Bu nih a can ah an meithal puaknak a dai. KIA le ralhrang an i kahnak ah hin an kaphnih in an thimi le hliamhma a tuarmi minung thei a si rih lo. Asinain khua mi a cheukhat hna cu hliam hma an tuar hna. Tam deuh cu khau an chuahtak.\nIn rallak ah an zaam hna. Sai Fara and Khum Sai Zup villages ah Nang Ya village in a ummi ralkap hna le KIA an i kah caah khuami minung 6 an hliam hma tiah khua mi nih an chim. Khum Sai Zup village a um mi pakhat nih ralkap nih helicopter an hman caah Sai Fara village in the Kachin Baptist Church ah.\nKan um tiah a chim. Colonel Naw Bu nih khua mi tampi an zaam hna tiah a chim. July 12 ah khan the KIA nih Yuma Village, Hpakant Township i police mawtor minung 10 a phorhmi cu bomb a puak. Kachin State in nihin an i kah dohnak kong hi ralkap nih zeihmanh an chim rih lo. A dang relchap – Theih cia bantukin.\nKawlram ah covid zawtnak a karh caah Mizoram lei luh khawh a si ti lo caah atu an sak lio mi hi Tio tiva kam Mizoram chung a um lo mi hna umnak caah ti mi a si. Farkawn ah sak lio mi relief camp hi minung 70 in 80 tiang um khawhnak dingah timh a si.\nPDF Pakhat Ralhrang Nih Meithal In An Kah That\nSAC Nih Report A Chuahmi Hi A Dang Hoi


Senate Nih Donald Trump Tazacuai Hram An Thawk – Onlinenungak\nUS phunghrampi ning ahcun Senate nih President taza an cuai ahcun US Supreme Court Chief Justice hruainak in tuah phung a si. Asinain President Donald Trump cu a term zong a dih cang I, President sinak in a ngol cang caah Supreme Court Chief justice John Robert hruainak si loin Senate President Pro Tempore Senator Patrick Leahy hruainak in tuah a si lai. Tazacuaitu Democrats aiawhtu hna nih President Trump nih Capitol Hill ah buainak chuakpi nak kong tette an ngeihmi vialte cu Senate ah an phuan lai. Mah hnu ah Trump sihni hna nih an a sual lonak an chim ve lai. Mah hnu ah Senate ah debate an tuah te lai I, Senate minung 100 nih President Trump a sual le sual lo cu bia an chah lai. Senator minung 100 chungah cheu thum cheu hnih vote nak lawng in a sual tiah dantatnak pek khawh a si.\nSenate ah Democrat le Republican cu vote 50 veve an ngei. Senate i cheu thum cheu hnih vote lawng in Trump cu sual dantatnak pek khawh a si. Republican minung 17 nih democrats lei I an ttan lawngah President Donald Trump cu sual dantatnak an pek kawh lai. Thong thlak cu a um lai lo, asinain President hlun hna nih an co dingmi benefit vialte cu chuh dih a si lai. Cun hmailei President thimnak ah cuhnak nawl an pe ti lai lo. Asinain Democrats tazacuai mi hi an hlawhtlin lai zumh a um lo.Salai Lairamthang


Ngakchia Thluak Sining | Faiceu News\nInnpiFimthiamnakNgakchia Thluak Sining\nNovember 15, 2017 David Ceu Fimthiamnak 0\n“Thir hi a linhsat lio lawngah duh ningin fawi tein den khawh a si bantukin fale hi an ngakchiat lio tein sersiam an hau“\nMinung kan thluak hi hraap hnih in a um anti. Orhlei hraap le kehlei hraap in a um. Orhlei hraap le kehlei pum hi ai pehtlai i, kehlei hraap le orhlei pum hi ai pehtlai ai pehtlai ve. Orhlei hraap hi pa nih an hman deuh i, kehlei hraap hi nu nih an hman deuh ve. Tluak cells hi nuai tampi a um ti a si i, nu nih naupawi lio thla nga si ahhin cu thluak cells cu 100 a um cang. Fa le hi an chuah in kum 2 an si ahhin thluak tthan a ran cem caan a si. Kum 6 tiang ahhin ngakchia thluak hi upa zat dengmang a si cang i, thluak a tling dengmang cang. Cu caah kum 8 tang ngakchia tha tein zoh khenh hi a biapi taktak mi a si. Cu thluak cells pawl cu an rian ai lo cio lo i hman loin um ahcun kum 2 ahhin a thi. Ci le kawr in thluak a nuar deuh mi cu um a si nain țha tein bawmh ahcun a țhangcho kho mi a si ko. Nau pawi lio ahhin nu le nih Baibal relpiak le hla sakpiak, muai le biaruah hi a biapi tuk mi a si caah ram țhangcho mi ahcun nu nau a pawi mi pawl hi Sunday School an kai an ti.\nKehlei thluak ahhin holh khawhnak hi a um ti a si i nu hi pa nak in an holh kho deuh an ti. Pa an orhlei pum a thih ahcun an kehlei thluak rian a tuan lo caah a si i an holh kho ti lo. Nu cu an orhlei pum a thih zongah an holh kho. A ruangcu nu pawl hi thluak pahnih ai tonnak an cal a hnu lei te ah khin holh khawhnak thil pakhat a um chih caah a si an ti. Pa nih rian pahnih kemh ai harh deuh i nu cu rian an țuan pah buin thil dang an tuah kho ti a si.\nMinung kan thluak hi cet he tahchunh a si. Cet cu a cet lio ah cun kan duh mi paoh kan ser khawh. Nain a ro hnu ahcun zei hmanh kan ser kho tilo. Kuai lawng a tang ko cang. Cu caah kan fa le hna hi an no lio tein Pathian bia he cawnpiak an hau. Cun arleilit he tahchunh a si fawn. Arleilit cu ti chungah a um i, a cawl pengmi a si. Nain lungtekep te kan thlak hnawh hna ahcun an cawlmi kha hngap tiah an ngol. Cu ve bantukin kan fale hna thil theih an duh lio bik caan ah kan bengh hna an lu ah kan kingh hna ahcun hngap tiah an thluak ai din ve. Cu caah fale hi an lu ah kingh bak lo ding an si. Cun ngakchia thluak cu caku raang he tahchunh a si țhan. An theihhngan ah kan chimmi poh hi an thluak ah ai tial dih. Cu caah bia tha lo chim kha hrial i a thami bia chimh peng an hau. Cun lachon he tahchunh an si fawn. Lachon nih cun ti a dawp dih bantukin kan sining vialte hi kan fa le nih an kan dawp dih ve. Zohchunhtlak tein um piak an hau.\nCu caah cun kan innchungkhar cio ahhin kan fa le an sining hi theih thiampiak in Pathian bia in cawnpiak hi cu a herh bik mi a si ko. An no lio ah kan tha a baat deuh ahcun an upat tik ah kan lungre a thei ti lailo. An no tuk ko rih cuh tiin kan daithlan sual ahcun an upat tikah kan țhihruai kho ti hna lai lo. Ngakchia kong a hlathlai tu hna nih, kum 3 a simi nafa kha na cawnpiak khawh lo ahcun kum 13 a si tikah na cawnpiak kho ti lailo an ti. Cu caah Pathian bochan buin kan fale kha hram thuk piin kan bunhpiak hna an hau.\nPhungthluakbia 22:6 ah kan hmuhmi cu “A zulh awk a simi lam kha ngakchia cu cawnpiak law, a upat tikah mah cucu a pialtak ti lai lo.” ti a si i kan fale hna an zulh awk lam a si mi Khrihfa phung cawnpiak le Baibal Tuanbia relpiak hi kan rian ngan bik a si ko. Pathian muisam keng in sermi, Pathian sin in kan hmuhmi rosung kan fale hna zohkhenhnak caah kan tha thu hrimhrim hlah usih.\n# Ngakchia hna hi vawleicung rampi nih a ngeihmi hlawnthil a sung tukmi le hmai lei ca i ruahchannak tha bik an si. (John F.Kenedy USA President voi 35 nak 1917-1963)\n-Tenth Anniversary Souvenir\n– Pastor Thla Meng


Christmas Timi Biafang Phen Ah A Um Mi Biatak – Chin World News Evening\nChristmas Timi Biafang Phen Ah A Um Mi Biatak\nDecember 14, 2020 December 14, 2020 Salai Van Sermon\nCHRISTMAS LE CATHIANG: Christmas timi biafang phen ah a ummi biatak cu nu nih pa ci tel loin fa a pawi i Fafa a hrinmi kha a si. Hi kong he pehtlai in Cathiang nih a hmaisa bik ah a rak chimmi cu Hramthawknak (Genesis) dal thum câng hleinga nâk hi a si. “Cun minu he nan karlak ah ralnak ka chiah lai i na tefa le a tefa zong ral an si lai.\nNang nih a kedil kha na khuai lai i anih nih na lu kha an khuai lai” Hra. 3: 15. Hihi Adam sual i a tlukni bak ah Pathian nih Sehtan nih a hmanmi Rul sinah a chimmi a si. Hlengtu rul le a hlenmi minu karlak ah ralnâk lawng si loin hlengtu ‘rul tefa’ le hlenmi ‘nu tefa’ i ralnâk ding zong chim a si.\nRul tefa: Matthai dal thum câng sarih le dal hlei hnih câng sawmthum pali le dal kul le dal thum câng sawmthum le pathum ah tipil petu Johan le Jesuh nih ” Rul tefa hna” tiah an timi kha rul tatak si loin minung chimnâk lawng te a si. Cuticun Pathian nih Eden dûm ah a rak chimmi ” Rul tefa” timi Cathiang kha a tatak in a tling.\nNu tefa: Ngaknu thiang nih fa a pawi lai, fapa a hrin lai i a min ah Immanuel tiah an sak lai. Isa. 7: 14.(Baibal Cathiang țianning) Adam sual i a tluk ni bak ah Pathian nih a rak chimmi ” Nu tefa “timi kha BC 700 hrawngah Pathian nih profet Isaiah hmangin a hun chim țhân. Ngaknu Thiang nih fa a pawi tak tak.\n“Josef, David fapa, Mary hi na nupi ca i țhit kha țih hlah, zeicatiah fa a pawimi hi Thiang Thlarau sin in a si” Mt. 1: 20. Vancungmi nih Mary sinah nau na pawi lai tiah a rak ti lio ah Mary nih cucu zeitindah a si khawh lai pa ka hngalh rih țung lo tiah a rak ti. Lk. 1: 31- 35 Cucaah Cathiang nih “Nu tefa” tiah a timi hi pa ci tel lo bak in pawimi Mary Fapa Jesuh Khrih chimnak a si.\nCathiang nih a rak chim chung bangin nu tefa Jesuh a chuah ah khan rul tefa minung nih doh le ral hram a thawk cawlh i miphun pakhat siangpahrâng a simi Herat nih fa chuakka ngakchia sem, ‘nu tefa’ Jesuh that dingin a ralkap kha vainam he a pawhter hna i Judia ram chung kum hnih tang pa ngakchia vialte an rak thah nâk kha a si. Mt. 1: 16- 18. Hi thil a cangmi hi Adam sual i a tluk ni bak ah Eden dûm ah a palh kho lomi Cathiang nih, rul tefa le nu tefa i ral lai nâk kong a rak chim chungmi a tlinnâk a si.\nCathiang nih a rak chim chung bangin rul tefa minung nih nu tefa Jesuh cu Vailamtahnak thing cungah a kut le a ke ah thir in a khenhchih i ” Nang (rul tefa) nih a kedil kha na khuai lai” tiah Cathiang nih a rak chimchung mi bia kha a tatak in a tling.\nNi thum ni ah ‘nu tefa’ Jesuh cu thihnâk thlanmui chungin Pa Pathian nih a thawhter i “Anih (nu tefa) nih na lu kha an khuai lai” tiah Cathiang nih a rak chim chung mi kha a tatak in a hun tling țhan. Sehtan le sual țhawnnak cu zungzal ca in tei a si cang. Cucu ‘anih nih na lu kha a khuai lai’ tiah Cathiang nih a chimmi sullam tak tak cu a si.\nCuticun Christmas le Cathiang hi țhen awk țha loin ai pehtlaimi a si caah Christmas a hmangtu Christian hna nih kan zoh, kan dothlat i kan zumh or kan cohlan i nunpi hrim hrim a herh. Christmas le Cathiang thluachuah daih nak cu caretu nan cungah um ko seh. CHRISTMAS LE PROFET tiah peh a si te lai. Even Ruak Uk\nTrump Dirkamhtu An Tam Chin Lengmang Hih


CNLD Sin In Mizapi Theihternak Le Sawmnak – Lai Lungrawn Post\nCNLD Sin In Mizapi Theihternak Le Sawmnak\nAugust 10, 2020 admin Chin News\n– Chin National League for Democracy (CNLD) cu Chin miphun kan i funtomnak i ramkhel ah thazaang kan ngeihnak ca ah CPP, CNDP le CLD hrawh in 2018 September 29 ah Party pathum nih minsen thut in dirh mi a si.\n– Hnatlaknak minsen thut mi ah CNLD nih Party Register a dih in Chiarman pathum nih aa chang i hruai siseh law, 2020 thimnak a dih ni 90 chung ah Party Conference auh in thimnak tuah siseh tiah minsen rak thut a si.\n– Ramkomh thimnak Commission nih 2019 July 11 ah CNLD cu phungning in Ramkhel Party ah a fehter i, CNLD in Pu Zo Zam nih Chairman a ṭuan i CPP in Pu No Than Kap nih Vice Chairman – 1 le CLD in Pu Ngai Sak nih Vice Chairman – 2 a ṭuan. Thla ruk ṭuan ding in Party fonhnak nih bia a chah caah January 2020 in Pu No Than Kap nih Chairman, Pu Ngai Sak nih Vice Chairman – 1 le Pu Zo Zam nih Vice Chairman 2 an ṭuan.\n– July 2020 in 2020 thimnak a dih in Party Conference auh a si hlan chung Pu Ngai Sak nih Chairman a ṭuan i Pu Zo Zam nih Vice Chairman – 1, Pu No Than Kap nih Vice Chairman -2 a ṭuan. Salai Ceu Bik Thawng nih General Secretary an ṭuan lio a si.\n– Cucaah Lu thum ngei Party, Party hruainak a fekfuan lo tiah an kan ti mi hi kan i fonhnak hnatlaknak an hngalh lo caah le CNLD Party Phunghrampi an rel lo caah a si.\n– CNLD cu pumpak cung ah aa hngat mi si lo i Party phunghram zulh in le Chin miphun lungrualnak a hmasa bik ah a chia i a dirpi zungzal mi le hmai a nawr mi kan si.\n– Pumpak pakhat nak in Chin miphun pakhatnak ah a chia mi le Chin miphun kan lung aa rualnak ding ah Chin mizapi duhnak in kal ding ah hmai a nawr zungzal ding kan si.\n– Chin miphun dihlak nih kan Chin miphun sinak pakhat ah chiah zungzal in Chin Party thazaang a ṭhawn i miphun dang bantuk in hmaihngal tein ramkhel i hruainak ah kan kal khawh nakhnga thazaang pek cio ding ah upatnak he kan in sawm hna.\n– Chin miphun le Chin ram Pathian nih thlua kan chuah seh. CNLD a kan dawtu le thape tu nan dihlak cung ah kan lung aa lawm.\n(CNLD nih 2020 August 8 ah avoi 1nk chuah mi Miphun Authawng chung in)\nSalai Lungthli Tum: Kan I Ralrin A Herh Cang


J Naw : Kapa nih sexy Tuk in I post Ti Hlah Tiin Aka nawl – The Chin World News\nJ Naw : Kapa nih sexy Tuk in I post Ti Hlah Tiin Aka nawl\nThin Zar Wint Kyaw Nak in Adawh deuh Apumrua Atha deuh\nJ Naw Hi Adawh Hlei Ah Asexy Kho Taktak\nJ Naw hi Myanmar mipi nih an theih hngalh taktak mi asi i apumrua hi athat hleiah ataksa adawh. Cu ti asi lio ah cun a nulepa hmai zongkhah lo bak in sexy ngaiin avan i post lengmang ahringtu pa nih cun ahnuk langdeng mang le atanglei achiatha alang dengmang mi cu post ti lo dingin anawl ti theih asi.\nSocial Media leiah ka hmanthlak sexy taktak in ka post lengmang ruangah kanu nih cun aka chawn duh ti lo atu ah cun kapa nih sexy hmanthlak post ti lo dingin aka nawl tiin J Naw nih media hmaika ah achim. Abia apeh than i kei cu mi sawhsawh ka si ve lo i model ka si tikah cun sexy nawn in i post hi aherh ve asinain ka nu le pa nih an duh lo tuk mi asi i sexy hmanthlak post ruangah hin kan chungkhar buaiter ka duh ti lo tiin achim.\nAsining tak ah cun ka hnuk ka lenghter lo i ka chiatha zong ka langhter lo. Ka sexy tuk ti cu ka theih ve ko, Cun ka hmanthlak hi midang nih an ka post piak mi asi lo i keimah tein ka post mi asi ko. Mi nih an ka sawi zongah ka thinhung hrim hrim lo. Asinain nu le pa nih an van ka sawi ah cun ka nuam ve lo. Kanu sinah ka hmanthlak konglam ka va chimh cu achawnh zong aka chawn duh lo i ka pa chin chin cu sexy hmanthlak ka hmu duh lo tiin aka leh tiah J Naw Nih cun akonglam tawite avan chim.\nBe the first to comment on "J Naw : Kapa nih sexy Tuk in I post Ti Hlah Tiin Aka nawl"


AA le Kawl Ralkap ral ruangah Chinmi 3,000 leng nunnak kawl in an zaam cang | The Chin Express\nInnpi Chin AA le Kawl Ralkap ral ruangah Chinmi 3,000 leng nunnak kawl in...\nAA le Kawl Ralkap ral ruangah Chinmi 3,000 leng nunnak kawl in an zaam cang\nHmanthlak: Khumi Media Group\nRakhine Hriamtlai (AA) le Kawl Ralkap ral karlak ah kan i taap sual lai ti phangin Paletwa peng khuate mi 750 leng Paletwa khuapi ah an zaam tthan.\n“June 8 in 11 kar ah a rung phanmi lawng hi 750 leng an si, chungkhar in cun 150 an si,” tiah U Kyaw Aung, Paletwa peng zatlang zohkhenhnak bu chungttuan nih a chim.\nPeing Ne Tabin auhsuh i khuate 3 in a zaammi an si, Paletwa khuapi chung ralzaam camp 3 le an chungkhat inn ah an i dor, a ti.\nRalzaam camp cu Khrihfa biakinn, NLD zung le USDP zung ah an tuahpiak hna.\nAn khua kam ah meithal puah thawng tampi an theih caah thinphang in an zaam.\n“Harnak kan tong sual lai ti an phan caah an zaam,” tiah U Kyaw Aung nih a chim.\nChin state cozah nih facang tung 500 a pek hna, a herhmi thilri dang tete cu pumpak zong nih an bawmh hna.\nMah hlan ahhin Chinmi 2,600 leng an khua in an zaam cang. Tutan he cun 3,000 leng an si cang.\nAA le Kawl Ralkap fah tukin an i kah lio February thla ah Chin state in minung 200 hrawng Bangladesh ramri ah an rak zaam. Bangladesh cozah nih a rem hna lo caah AA ukmi ramri ah atutiang an i dor peng.\nChinmi 200 leng lak ahcun AA nih hramhram in a tlaih i a kalpi mi Chinmi 50 leng an i tel, tiah Chin nuhrin covo bu pawl nih an chim.\nAA nih cun, “an duh lo buin kan kalpi mi hna a si lo, a zaammi an si i kanmah nih dornak le rawl kan bawmhmi hna tu a si leh,” an ti.\nAA biachimtu Khaing Thukha nih, “June 7 kha Kawl Ralkap he hnu bik kan i kah si. January thla in atutiang ah voi 100 leng kan i kap cang,” tiah a chim.\nMedia nih an ttialmi tete khawmhsuat tikah January in atutiang ah AA le Kawl Ralkap i kahnak, bomb i lamh sualnak, miakpi zenthong nih tlaknak in le tlaih i hrem ruangah a thimi hi a tlawmbik minung 40 paoh an si cang lai tiah zumh a si.\nInntek zatlang bu pawl nih an chim ning ah, AA le Kawl Ralkap i kah ruangah Rakhine state chaklei i Kyawktaw, Buthidaung, Minbya, Rathedaung, Mrauk-U le Ponnagyun peng ah khuami 40,000 leng nih an innlo an zaam tak cang.\nHakha, Carson Hall Ah Concert Um Lai\nHniang Zi - April 16, 2019\nAmerica hrambunh Zophei Family of America (ZFA) le Chin State hrambunh Zophei Youth Organization (ZPYO) i bawmh in Hakha khuapi i Carson...\nMalaysia thli thur thianter dingin minmei an thlah lai\nHniang Zi - September 13, 2019\nAtu hi Malaysia ram pumpi cu Indonesia ram in a rami meikhu nih a zual dih. Thli a thur tuk ruangah Malaysia...\nChin Paih World Champion Rung Lian Ceu cu March 7 ah India ram, Nagaland state khualipi Kohima ah tuahmi 12nk Hunmi Naga...


Pumpululh Chuih Thiam Mesut Ozil Nih Myanmar Ngakchia 40 Renglo A Bawmh Hna – Chin World News Evening\nPumpululh chuihthiam minthang taktak a simi Premier League Club Arsenal an laikal Mesut Ozil nih Big Shoe phu hna he i ṭuanti in le i bawmhchanh in Kawlram ngakchia rethei sifak harsa hna minung 40 bawmhnak a pek hna ti amah Ozil nih Twitter ah a tar.\nOzil le Big Shoe rianṭuanti an si i Big Shoe hna nih ngakchia pawl an hlai herhmi an hlai (Operation) an tuah tik hna ah aherhmi phaisa Ozil nih a thawh ti a si. Ram harsa retheimi hna bawmh dingin Big Shoe pawl hi khual an tlawng tawn i ngakchia harsa retheimi hna an va bawmh tawn hna.\nTutan zongah Ozil nih a phaisa a hlutmi hna phaisa nih Big Shoe hna nih myanmar ngakchia dam lomi thlopbul nak a ngei lomi mizaw minung 40 hna cu man lo tein an (Operation) thlop hna ti tiah kan theih. Minung 40 hna cu tlamtling tein Operation an tuah khawh hna timi thawng cu Ozil nih thei in a lunglawmhnak bia Twitter ah a tar hna.\n” Big Shoe hna a sunglawi tukmi nan rianṭuanmi ruangah ka lawm tuk hringhran. Tutan ah sifak retheimi bawmh herhmi Myanmar ngakchia minung 40 hna tluang tein kan bawmh khawhmi hna cungah ka lawm tuk hringhran” tiah Ozil nih a twitter ah a tar. Big Shoe hi Germany le Switzerland ram sibawi hna hmukhatte ah ṭuan ṭiin an dirhmi a si i ramkip ah kal in sizung kalnak a ngei lomi ngakchia ah (Operation) haumi dirhmun a dir i ahnak phaisa ngei lomi hna an bawm tawn hna. Ozil hi pumpululh chuihthiam minthang taktak pakhat Arsenal ah a chuih cuahmahmi a si. Amah hi Germany ram ah a chuakmi a si.


Dr Sui Khar Le Pu Lian Uk Nih Salai Van Bawi Lian Konglam An Chim Mi Cu Lung A Hmui Taktak – Chin 11 News\nDr Sui Khar Le Pu Lian Uk Nih Salai Van Bawi Lian Konglam An Chim Mi Cu Lung A Hmui Taktak\nTukum chung Thantlang le Hakha peng chung in MPs Candidate vialte hna lakah mino te a si nain ram le miphun caah biatak tein a cawlcang ko tiah ruah cio mi Salai Van Bawi Lian kong ah kan Laimi chung in mifim kan I ngeih mi hna Dr. Sui Khar le Pu Lian Uk nih an chim mi hi rak zoh hmanh.\n“Atu lio ah Salai Van Bawi Lian bantuk mifim, cathiam, mino a si pin ah duhtlin rian a tuan liomi nih a siaremnak (comfort zone) chuahtak in ramkhel rian a luh mi hi ram le miphun caah biatak thlak in rian a tuan hrimhrim lai ti a fiang. Cucaah hi bantuk mino cu kan tanpi cio awk le kan dirpi ding hrim a si” tiin Dr. Sui Khar nih cun Salai Van Bawi Lian kong a chim hi a si.\nPu Lian Uk zong nih a chim ve rih mi cu “Salai Van Bawi Lian hi ramdang University in MA awng mi a si i, a pa zong hi Aibur khuabawi ah mizapi nih an thim i an thimmi Aibur khuabawi lak ah riantuan thawng le thil thei bik ah fak ngai mi a si. A pa Pu Lung Peng hringtu a pi Pi Dar Bil hi Aibur ramukbawi Pu Chia Khar fanu a si. Catangsang awngmi le a hmuh tonmi tam in ramkip a kal mi a si pin ah rian lei ah hmuhtonnak tampi a ngeimi a si” tiah Pu Lian Uk nih a chim.\nCun a chim chap rih mi cu “Amah he Pu Siang Mang le Chinchin Pekthang hi Miphun caah kan bochan khawh ding hna an si. Kawl nih khin dar in ser mi thinghnah muisam a lo mi swe -lay ti mi khi, pura ah khin an thlai i mi nih cu dar thinghnah cu hnah sawhsawh cio ah an rel ko. Asinain dar thinghnah cu a rin tik lawngah dar thinghnah ti an theih. Anmah pathum hi darthing hnah bantuk in harnak le bia pipa a chuah tik ah hawi zapi zaran nak in an ral an ṭha deuh, thil a thei kho deuh mi an si i, miphun caah dong-dongmie in rian a tuan ngam ding an si” tiin Salai Van Bawi Lian kong ah Pu Lian Uk nih cun a chim hi a si.\n(MP, 1990 Election, Hakha Tsp)


Alak Phawt Dingmi Thantlang COVID-19 Bawmhnak Facang pawl a Man in an Zuar – Hakha Cherry\nCOVID-19 caan chung ah Thantlang khuachung mipi sin ah alak in bawmhnak pek dingmi facang pawl cu uknak lei zung nih a man in an zuar hna, tiah thawng kan theih.\nAluancia nihnih thawk khan uknak lei zung nih Thantlang Town Hall ah cu facang pawl cu tun khat 35,000 MMK in man deng deuh ngai in an zuar hna.\nMicheukhat nih, “Facang zong a ttha ngai i, a tun zong a uak ngai. Tun khat ah 35,000 MMK in man tlawm ngaiin an zuar hna. Nihin zinglei zong ah an zuar,” tiah The Chin Journal ah an chim.\nRalkap nih uknak an chuh hlan NLD chan ah COVID-19 caan chung ah alak in mipi bawmhnak pek ding in facang, chiti le cite tibantuk pawl ramchung khua kip ah an rak khon hna.\nAtu Thantlang i a man in an zuarmi pawl zong hi NLD cozah nih a rak khonmi COVID-19 bawmhnak facang an si, tiah kan theih. The Chin Journal April 17, Thantlang\nAtutan kan tonmi ngaichiatnak le lungkuainak hi kan miphun dawtnak le lungrualnak ah thazaang atthawntertu ah asi ter khawhmi asi, Kan miphun karlak ah lungruallonak aum mi zong hi atutan kan tonmi harnak nih hin a cimhter khawhmi zong asi fawn. Cucaah atutan kan tuarnak hi ralkap tthalo uknak thlak lawng kha siloin, kan miphun chung hrimhrim zongah lungrualnak le dawtnak ahun chuahter tu zong asi ti hi kan ruah chih abia ngaingai.\nKhatleiah atulio harnak kan tonlio ahhin kan miphun chung in ralkap lei ah attang i rawiphiartu an um hi cu, lung afak ngaingai. Hibantuk minung hna hi nikhat khat ahcun kan miphun nih zei kan ti hna lo zongah kan vawlei nih dan atat teh ko hna lai.\nSalute!Ram leh hnam tan a nun na a hlan ta. CNA/F, Salai thang hloh chuan a ram lleh a mipui, a hnam tan a nunna a hlan ta.


CDM Tuahtu Vialte Ralrinnak Ngei Cio Ding In U Phyu Wai Awng Nih A Chim – Thechinlandtoday\nCDM Tuahtu Vialte Ralrinnak Ngei Cio Ding In U Phyu Wai Awng Nih A Chim\nadmin January 12, 2022 Leave a Comment on CDM Tuahtu Vialte Ralrinnak Ngei Cio Ding In U Phyu Wai Awng Nih A Chim\nFimcawnnak lei le ngandamnak lei riantuantu lak in CDM tuahtu hna an pumpak konglam cu ralhrang phu kuttang rianṭuan hna nih an khawmhsuat cuahmah caah CDM tuahtu vialte ralrinnak ngei cio ding in fimcawnnak lei department in cawlcanghnak tuahtu U Phyu Wai Awng nih a chim. A luancia ni tlawmpal ah khan ralhrang kuttang um fimcawnnak lei department le ngandamnak lei department hna in CDM tuah ruangah rian phuah a tong mi hna le CDM a tuahmi cozah rianṭuan hna i an pumpak konglam cu hmunkip i ramṭhen le ramkulh sin ah cazin an laak, tiah theih a si.\n“Fimcawnnak lei rianṭuantu hna le ngandamnak lei rianṭuantu hna ca ah a hlei in theihternak le ralrin peek ka duh mi hna cu, atu nan umnak address he a hlatnak hmun pakhatkhat ah i dor cio uh, hmundang kal ding in harsatnak a um ahcun nan pawngkam felfai tein ngiathlai in ralrin a hau lai, thawngpang theih khawh i zuam peng uh,” tiah fimcawnnak lei in ralhrang uk duhlo cawlcanghnak ah thazaang a pe ngai mi U Phyu Wai Awng nih a chim. Ralhrang phu hna nih atu bantuk in ca an chuah mi kong ah thinphaang tuk in ruah lo ding in le thazaang zor in lungdonghnak ah hmang lo ding in thazaang peknak a chim chap. Ralhrang phu nih atu bantuk in an tuah mi thil kong ah mizapi lei nih teinak lam a nai cang, ti in ruah ding zong a chim chih.\nU Phyu Wai Awng nih cun, “Ralhrang phu nih hramhram in nawlngeihnak an laak cu kumkhat deng a si cang caah CDM tuahtu hna cu thlahlawh an hmuhlonak caan a sau cang. Rian thar auhnak a um zong ah CDM tuahtu hna cu riantlai duh lo in a um mi zong an um. CDM tuahtu hna tam deuh cu an umnak khua in hmundang ah aa dor mi zong an tam. CDM cawlcanghnak a tuahtu hna hi a lamkip in kan sikhawhtawk bawmhkhawh i zuam cio ko hna usih,” tiah a chim.\nRalhrang phu nih nawlngeihnak an laak hnu, ralhrang kuttang rianṭuan duh lo ruangah ngandamnak lei le fimcawnnak department in cozah rianṭuantu hna tam deuh cu ralhrang uk duhlo langhter in CDM cawlcanghnak an tuah hna i cheukhat cu tlaihkhih zong an tong. Cun, zapi ngawt in rianphuah le an reng in thumh an tong fawn hna. Ralhrang tlaihkhih lai phaan ruangah a himnak hmun ah a zaam mi hna chung in nunnak a liam mi zong an um i, atu tiang ah umnak hmunhma thial khawh lo ruangah harnak a tong mi zong tampi an um, tiah DVB nih a tial.\nNUG le Chinmi kip bochanmi CDF cu maw na singkhaw peng lai →\n← Chin Ram Chung Kahdoh Nak A Lin Sa Chin Ralhrang Thi Mi An Tam Cang


ZEIHMANH THILRI CHUAH MANH LOIN PU THAWNG HI TE INN A KAANG – The Chinlung Post\nHakha Peng, Loklung khua suimilaam 4:30PM tluk ah Pu Thawng Hi te inn a kaang tiah thawng kan theih. Hi kong he pehtlai in Loklung khuami pakhat nih, Suimilaam 4:30 tluk ah a kangh hi a si. An inn ah hohmanh an um lo. Inn ngeitu Pu Thawng Hi te nupa hi Hakha ah an kal. An fapa tlangval pakhat tu cu a um in pumpululh chuihnak ah a kal.\nA kangh lio ah hohmanh an um lo. A kangh ning hi Electric Shok a si men lai tiah kan ruah. Suimilaam 4:00PM leeng i mei a rat than ahkhan a shok mi zong a si kho. Inn ah hohmanh an um lo, rawl zong aa chuang lo,” tiah The Hakha Post ah a chim. Hi innkangh ruang ah, thil pakhat hmanh an chuah manh lo. Aa khawng mi zong an um lo tiah theih a si. Credit: The Hakha Post\nRelchih.NLD lei nih fiang ngaingai in thawngthanhnak an tuah cang. Ralkap lei zong nih chawnhbiak an duh asi ahcun chawnhbiaknak ngeih dingin timhcia peng kan si tiah an chim. Nizan ah NLD Party aiawh in chimnak nawl angeimi Dr Miu Nguent nih thanhnak atuah. Atimi cu Tlangcung party hna he remnak a um khawhnak dingah hruaitu minung pathum thim an si cang.\nTlangcung party hna he chawnhbiaknak ngei dingah hruaitu minung pathum kan thim hna i, Cu hna cu Dr Aung Moe Ngiu le Daw Nan Khin Htwei Myin le U In Htung Khan Naw hna an si. Anmah pathum rianttuannak hoih in Tlangcung party hna he chimrelttinak kan ngei lai. Rianrang in an rian hi an ttuan colh zong ruahchannak kan ngei tiah a chim.Nizan ah NLD Central EC Meeting cu Naypidaw ah tuah asi i, hi meeting an tuah dih ah atu bantuk in thawngzamhtu hna sin ah a chim hi asi. Tutan ah rian khinhmi minung pathum hna le Tlangcung party hna cu tonnak an ngei lai i, Tlangcung party hna nih an duhning le an ruahning an chimmi vialte hna kha thatein an ngeihpiak hna lai i, ruahning le duhning aikhat ahcun hnatlaknak an tuah lai.\nCu kong cu NLD Central EC Meeting ah chimreltthan asi lai i, fehterternak tuah asi lai tiah a pek chih. Tutan ah hibantuk in khuakhan lairelnak asinak aruang bik cu tulio cozah dirhmun sersiam khawhnak ding nak in hmailei caan Union ram dirhnak dingah kan zapi duhthimnak phunglam dirh asi khawhnak caah tuahmi asi. Cun ralkap zong nih chawnhbiak akan duh asi ahcun i chawnh dingin timhcia kan si peng ko.Hi zawn ah Abiapi mi kan ram harsatnak ngan bik mi ramchung tukdohnak a deih khawhnak ding le kan ram democracy federal system taktak a chuah khawhnak ding ah hithil vialte hna hi biapi ah chiah ahcun zeibantuk paoh chimreltti khawh lonak ding a um lo tiah a chim chih.State le Central karlak ah pakhat khat halnak aum asi ahcun thil sining thatein kan i ruah lai i, remnak kan tuah lai tiah alanghter.


Mipi Nih Ralhrang Sin In Kan I Ralrin Taktak Kan Hau Hi Hna Kong Dang Deuh Mi Relve – Chintanbo\nMay 25, 2022 admin MYANMAR NEWS 0\nHakha Ah Cozah Riantuan 2 Nih An Facebook Cahmai Ah Cdf Thazaang Peknak An Langhter Caah An Tlaih Hna: Lawngtlai, 25 Biangreithlep 2022: Chin ramkulh, Hakha khua ah ramkulh fimthiamnak zung in vuanthok le ramchung ngunkhuai zung in vuanthok changtu pakhat nih an Facebook cahmai ah CDF thazaangpek dirkamhnak an langhter caah 24 Biangreithlep ah tlaih an si tiah ralhrang thawngzamhnak nih an langhter.\nAn tlaihmi hna hi ramkulh fimthiamnak zung vuanthok Pi Vung Hoi le ramchung ngunkhuai zung in vuanthok chang Pi Aye Aye Maw hna an si. An tlaihnak hna a ruangbik cu an facebook cahm ah CDF dirhkamhnak, thawngpang an share, CDF he pehtlaihnak an ngei tiah hramhram lo in sual an phawt hna. Credit: TLT\nSocial Media Lar Duh Tuk Rih Ding Si Lo, Kan Mah Kan Himnak Ding Tu Ruat Rih Hna Usih: CNA le CDF luh hnu ah cun a si khawh chung in kan mah kan humhim nak caah kan i kilven tak tak a hau, top secret kan ngei tak tak a herh, Social media ah lar duh tuk ding zong a si rih lo,CNA le CDF na luh mi kha tu lio ah mitam pi nih an i theih hau rih lo, na chungkhat dih lak hmanh nih an i theih hau tuk lo, na nu le na pa na u nau nih an i theih ah cun a zarih ko, a ruang cu laimi tam deuh cu biathli kan i ken kho lo, biathli kan theih mi kha kan inn pa hna cu ka chim hna zong ah a poi lo cuh kan ti nak ah vawlei pum pi theih in a thang dih tawn,\nRalkap thilthuam hruk i hmanthlak pi tuk zong hi uar tuk ding si lo, hmanthlak ah cun ral do peng mi raltuk nak ah a kal peng mi lawh tung i meithal voikhat te zong puah bal lo kha uar tuk ding a si lo, lar duh ngai i zeihmanh si lo nak sa in cun, a leng lei ah mi nih theih then lo i a chung tein rian tuan tak mi si hi a tha deuh, nangmah na himnak ding kha i tuak zungzal, mah caah cun Ralkap thilthuam (Uniform) le hriamnam he hman na thlak mi kha nangmah na phone chung te ah khan tha tein i fim rih ko, na hawi le na chungkhat kuat an hau tuk rih lo, Rian herh ah ralhrang umnak khuachung na luh ah cun, na phone chung i na hmanthlak vial te kha na hnawh (delete) siang lo hmanh ah na hawi le sin ah chiata ko, khuachung na hawi le hmuh ter duh ruah ah i luh pi chih hlah,Khuapi deuh ah um mi na si ah cun,\nSocial media facebook ti bantuk ah i tar tuk duh rih hlah, nangmah ruang ah na chung le na hawikom tiang an him lo kho men, Khuachung ah a um mi hna na hawi nu, na hawi pa nih ralkap he a pehtlai mi hmanthlak an kuat sual si ah cun leng na chuah tik ah hnawh (delete) ta philh hlah, hmanthlak ruang men i SAC ralhrang pawl nih tleih hi cu a si kho lo, an kut cung ah kan phak cang hnu ah hin cun zei tin dah a kan tuah lai ti khi ruah ngam zong a si lo, tu lio cu Social midia ah lar duhtuk nak sa cun kan mah kan him nak tu hi i ruah hmasa ko hna usih.\nHmanthlak ruang men ah CDF le mipi sawh sawh ralhrang pawl nih tleih kan tawn pah lengmang caah siaherh nak te he ka tial mi a si, kei zong CDF ka um chung ah a si khawh chung in ka tuah ka tuan mi rian secret khawh ka zuam, CDF ka luh mi ka hawikom ka chungkhat ti ban tuk ka theih ter lem hna lo, a ka thei mi paakhat hnih te hmanh nih khawi lei ah dah ka um ti a kan thei lo, Hliam ka tuar mi hmanh tuan ah kei mah ka si mi a kan thei tuk lo, tu ni tiang ah hliam ka tuar cu chim lo CDF ka luh mi hmanh a ka thei rih lo mi ka hawikom an um rih kho men, mah caah cun kan tuan mi rian tu ah tei ma tein le dinfel tein tuan ko hna usih. Credit: Salai Peter Sui Hnin\nThantlang a kang’h can lawng i na lung afah ahcun na caah teinak anai rih lo tinak si Zeitluk indah Thantlang Peng kan temtuar cang ti ahram thokin natuak ahcun teinak lei Lamah kar tampi narak kar cang tinak siHiti ka chim tikah Adang pawl nih phundang piin nan ruah khawh men nain kan mah tlukin nantuar lo ahcun nanthei taktak lai lo ezei poh hi tuar taktak locun theihthiam ahar tuk mi si kan ton hnu cun zeipoh hi kan i fiangdih cio ko lai e.\nAkek kuaimi kan thinlung , Aman dihmi kan thinlung, Miphun Dothlen nakah kan can vialte le kan ngeihchiah chawhva dihlak , kum tamtuk Mi ramdangah , mikut tangah kan tuan i kan rianhmi inn lo hna hi ape rih lomi Pengtlang nih cun kan mit thli he kan au len zongah nanthei thiam rih lai lo zei thil poh hi mah nih tom hnu lawngah afah nak diktak cu theih khawh asi e Atung zoh zongin afak, Aphei zoh zongin a fak, Zanmang tiangin afak lai.\nNunchung afak lai kan mawhlo hme cu Atuar lomi nih cun nanthei thiam rih lai lo e Afak tuk ko e Vulei a hmunh chung kan philh kho lai lo minung sinak in cun nain mu Zumtu kan si bantuk in Pathian minin ihnenh ahau kan celh lo mi zong celh ahau , kan tuar khawhlo mi zong tuarkhawh le in khawh ahau. Credit: Olivia Nu Cinzah\nKalaymyo khuasa Pa Cin Lam Thawng cu May 22, zinglei suimilam 9:00am hrawng khan lengah a chuak i nihin 24 May, 2022 tiang a rak chuak ti lo. Cu caah Pa Cin Lam Thawn a hmu mi le a umnak a thei/hngal mi poh nih mah phone number 09440352416 ah hin a rannak in rak kan pehtlai hram uhlaw tiah chungkhar lei nih thawngthanh nak an tuah hi asi. Mimang khat zonpih nading ngetna @ Pa Cin Lam Thawn May 24/2022|Phualva Lungtuak Media Huhngetna Kawlpi , Leipi Tuiphum Pawlpi mi Pa Cin Lam Thawn, Bethany Veng Khawk (5) pen May 22, 2022 (Sunday) Zingsang 9:00 A.M pawlin Inn pan pusuak-a, tudong Inn tungkik nailo ahih manin Thungetna ah phawkkawmin Khuadakpih ciat ni.\n23 May 2022 Kan Philh Kho Lai Lo: Kan BiakInn le kan inn lo cu nan kan khangh nain kan zumhnak cu nan hrawk kho lo. Kan Vailam tung nan phur nain kan zumhnak nan phur kho lo. Kan hrawh cikcek hna i kan tei hna tiah nan hei ruah men lai. Kan in huatnak hna a zual chinchin. Kan thilri a ciam nain kan zumhnak a tthawng chinchin. Kan cing peng ko lai kan JMBC Biakrun pi le thluachuah bongmal kan sawmnak. Hi ni le kum caan cu kan philh kho lai lo. Credit: Sui Lian Kam\nMay 23/2022 ah Thantlang khua Biakinn pakhat telh in Inn 52 kan khangh tiah ralhrang nih nihin ah an thanh. Credit; Salai William HC. Nizan Thawngpang peh<<< Thantlang Par- 2022 May 23 zinglei suimilam 6:00 in Kawl ralkap cu Thantlang khua sianginn sang ah an zuang i CDF ralkap he kahdohnak a chuak i, kawl ralkap 6 an thih pinah 8 renglo hliamhma an pu, tiah CDF chimphuannak nawlngeitu sin in kan theih.\nSAC lei nih 6:00 am in offensive in cawlcanghnak an thok i zaanlei 2:30pm tiang hrawng hmun kip ah kahdohnak a um. Inn zong ceilak te an duah, a zat cu confirmed thlu kho rih lo. Kanmah lei in minung pali hliamhma an pu, thinphan tuk ding cun an i khawng hraw lo. SAC lei hi minung 6 renglo an thi i 8 renglo cu hliamhma pu mi an si lai.” tiah CDF-Thantlang i Information and Public Relations Department lutlai nih a chim. CDF members hliamhma a pu mi hna vanzang tlang, zahnak tlang vailam tlang le Thantlang in an si. Credit: Thantlang par\nMeithat pawl an umnak tlangbo ah hmunhma a khuarmi SAC ralkap pawl kah an tong: The Chinland Post | 2022 May 23 – Chin ramkulh, Mindat khua meithat pawl an umnak ah hmunhma a khuarmi SAC ralkap pawl cu May 22 zaan sml 10:00pm hrawngah CDF-Mindat nih an kah hna tiah theih a si. Kahdohnak hi sml cheu hrawng a rau i SAC ralkap 2 an thi, CDF-Mindat lei nih hliamhma tuar lo tein hnu an kir kho tiah CDF-Mindat nih an thanh.\nSAC ralkap nih sianginn awn ṭhan an i tim. Sianginn an awn ṭhan a si ahcun a zual chin lai. Zeitin hmanh in kan cohlang kho lo. Cucaah, ralrin peknak caah kan kah hna hi a si” tiah CDF-Mindat biachimnak nawl ngeitu Salai Ha Om nih a chim. Non-CDM saya/mah pawl kan tlai hna lo nain SAC nih a duhning in sianginn a awn ṭhan a si ahcun fak piin a zizutnak kan tuah lai tiah a chim.\nMindat khua chungah a ummi mino fim cawnnak caah cun NUG program le Mindat mipi uknak phu kuttang fim cawnnak program ah kai a si i pehzulh in tuah a si tiah a chim fawn. May 23 zing ah SAC nih hriamngan kah thlorh in a kah ruangah kum 11 hngakchia pakhat a ke khatlei a bul, kum 40 nu pakhat zong a lu ah hma a pu i mipi inn 2 a rawk tiah a chim. Credit> The Chinland Post\nKhuapi chung um Mino ka hawile hna zeiruangah ah Sport day nan tuah nak, KTV nan kai nak, Buti nan ei nak, dawr thatha ah rawl thaw thaw nan ei nak, tiva nan kalnak, hawikom he nan inuamhnak pawl Facebook ah tar lengmang hlah ulaw kan in timi hna hi a ruang nan ifiang rua lo.- Nanmah bantuk in nuamh a duhtuk cingling a si vemi Mino tampi cu ramtang ah ihnak rep ngei lo le hmakphek hmanh duh in ei awk um loin Miphun le ram caah an nun an thap an caanttha vialte an pek. Hihi anmah rian hlei a si lo. Na rian ka rian a si ve.\nMah bantuk in harsat an tuar lioah an hawile nih nuamtuk in nan ummi an hmuh ahcun an lung a zor ve cuh. An in hngar hna. Kir an duh. An Nulepa nih an in hmuh hna tikah kannih fa vial hitluk har a tuar midang vial hitihin an um kho an ti i an fale kha kir an fial hna. Cuti cun i nuam dih usilaw hodah kan Miphun dohthlennak cu a tuah kun lai. Cun kan hngalh awk pakhat cu tu bantuk in zalong nawn tein lenvah Le nuamhsaih ter khawh kha Uico ralhrang pawl nih an i timhmi cu a si cuh. Mah tihin kan chiah hna lai i dohthlennak thinlung tlau seh i nuam hna sehlaw kan uk hna lai ti kha an duhmi a si.\nCucaah nan lungsia a rem ko ahcun i nuam ko uh. Mah belte zei kan ti hnga Facebook ahcun kan post piak len ti hlah uh tiah Hakha khuapi chung um ka hawile vialte kan nawl ko hna. (Kannih zong nanmah he hmunkhat teah lentecelh le nuamhsaih kha kan ngai tuk ve ko ee Tu lio cu nuamhsaih kan isum ve mi te zong hi dohthlennak caah a si tiah ruat ko hna usi mu. Cun kan tei tikah tu lio kan isum mi vialte ca he kan inuam te hna lai mu) Credit: Salai Aung (Ngun San Aung)\n#Breaking News: Thantlang a kang tthan: Nihin, May 23 ah Thantlang khua cu SAC ralkap nih an khangh tthan tiah theih a si. Inn zeizat a ciamh timi zeihmanh The Chin Post nih kan fehter kho rih lo. Thil sining kan hlathlai cuahmah lio, Update khawh kan van i zuam lai. Credit: The Chin Post\nNichuahlei ah Russia nih Fak Ngaiin an Ukraine Mipi umnak a Tuk hna caah, Ukraine lei nih Kahdaihnak tuah an Duh ti Lo: Western ram nih Russia cung i phihkharnak an tuah ruangah le vawleipi nih hnu an chit chin lengmang cang caah, Russia nih Finland sin a gas zuar a ngol i, Donbas pengkulh an luhhnawh cuahmah in cun Rusia he kahdaihnak asiloah ton biaruahnak ngei lo dingin Ukraine nih bia a chah cang.\nUkraine ram chuahtak dingin International community nih Russia hi nawl an pek awk a si cang. Ukraine khuaram lehmah pakhat te Russia kut phakter a si ah cun, cucu Western ram vialte caah ‘sunghnak nganpi’ a si ding a si, tiin Kyiv ah a ummi lawmakers pawl sinah Polish President Andrzej Duda a chimh hna. “Putin duhning in Ukraine hi a sungh a khan awk a si cang ko, timi thinphannak biaka a leng cang” tiah Duda nih a chim. Russia nih Ukraine a luhhnawh hnu i Ukraine lawmakers sinah pumpak bakin bia a chimtu cu amah Duda lawng hi a si rih, tiah theih a si.\nUkraine lawnglawng nih hin amah le a hmailei caan kongah biachahnak nawl a ngei,” tiin a chim. Cu ti biachimnak a va ngeih khawh tlawmpal ah Kyiv khuapilaifang hrawngah Russia vanlawng nih bomb a vun thlak thawng a theih. A tu hrawng an i kahnak hmunhna hi meng za tamtuk ai hlatnak ah a si ko cang nain, cu ti vanlawng kahdohnak thawng a theihmi nih cun rampumpi ah kahdaihnak a um taktak rih lo, ti a langhter.\nZarh tampi chung Ukraine an i chan len mi cu Russia nih a lak khawh cang hna i, Donbas pengkulh ah a ummi Luhansk cu Russia nih baitaktein a kah than cang, ti asi. Russia nih a luhhnawh hna hlan 2014 lio hrawng tein khan, Russia tanhtu hriamtlai pawl nih Luhansk khua a tam u hmunhma le a innpa Donetsk khua hi an rak lak khawh cangmi asi. Asinain, Donbas pengkulh chung i a tang rih mi hmunhma pawl cu Russia nih lak lawlaw ai tim.\nDonbas ah a ummi Ukraine ralkap command center, an ralkap, zenkuan chiahnak inn le chaklei ah a ummi Mykolayiv cu vanlawng le miakpi in cei in kan phomh hna, tiah Sunday ah khan Russia defense ministry nih a chim. Luhansk pengkulh chung um, khua unau a si mi Sievierodonetsk le Lysychansk cu Russia nih bomb fak ngaiin a kah hna, tiah Ukraine general staff nih thawng a thanh ve. Hi khua unau hi Siverskiy Donets River nih a dan hna i, April thla camceu hrawnghrang tein khan Russia nih lak an duh pengmi khua an si. Asinain Ukraine lei nih a si khawh chungin an humhak pengmi khua an si ve caah an la kho lo.\nRussia nih an lakmi hmunhma ah a um rih mi anmah Russia ralkap pawl he kahdaihnak tuah ding kongah siseh, cun Russia kut i anmah Ukraine peng le tlang pek ding kongah Ukraine lei in lamkaltu nih zeibantuk lungtlinnak hmanh tuah a duh than ti lonak kong Saturday ah khan Reuters ah a chim. “Hi ral hi kan ngol lai lo. Caan tawite chung kan vun i din ta lai le si. Russia lei nih a thar in le cuhlannak fakdeuh in kahdohnak a kalpi than ko lai,” tiin Podolyak nih a chim. Aran khawh chung in kahdaihnak daihter dingin US defense secretary Lloyd Austin le Italian Prime Minister Mario Draghi nih an chim.\nRussia nih an lakmi khuapi vialte lakah a nganbik cu Mariupol a si i, nizan nai i Mariupol a lak khawh ruangah thla 3 chung sungh lawng a rianmi Putin kutah teinak sunglawi a phan ve mi pakhat ah a cang kho ve, tinak a si. Mariupol steel sehzung ah hmunhma a khuarmi nehnungbik tiang a tangmi Ukraine ralkap cu a sungh an khan ruangmang cang hna. “Nan nunnak a him khawh nakhnga a sungh vun khan ko cang u,” tiin amah Ukraine military command nih nawl an pek hna hnu lawngah a tu bantukin a sungh an khan hi a si, tiah theih a si. Amah belte, Azov regiment ah a ummi an ralkap ningpi in a sungh an khan le khan lo cu theih fian a si rih lo.\nMariupol an lak khawh ruangah Crimea lei tiangin Russia nih Ukraine tuknak ah Hmun a vun remter khawh ve lai i, an hmunhnih ningin Russia kuttang an phan cang ah a cang. Crimea cu Russia nih 2014 lio tein a rak uk cangmi hmun asi. Gas Kong i Buaibainak Thar Western ram nih Russia cung i phihkharnak an tuah hnu ah, Russia nih ram dang nih a gas an cawkmi a man paoh cu amah Russia phaisa in pek dingin nawl a chuah. Cu nawl a chuahmi cu Finland nih a cohlanpiak ve lo caah, a sinah a gas zuar ti lo dingin Saturday ah khan Russia gas company Gazprom nih nawl a chuah.\nRussia nih gas a kan zorh te ti lo ding caah timhlamhnak kan ngei cia diam cang, tiin Finland nih an chim. NATO member Turkey nih a duh lo ngang nain, a raminnpa Sweden he cun NATO luh an sok cuahmah lio pi a si thiam. European ram nih Russia gas an cawkmi a man an pek tikah euros asiloah dollars in a si zungzal. Russia phaisa in a man pek dingin Moscow nih policy thar a sermi Bulgaria le Poland nih an duh lo caah, kan hnung thla in khan an si gas zuar a ngol ve.\nWestern ram nih Ukraine cu heh tiah hriamnaam an kuat. Saturday le bangah khan cun Ukraine ralkap pawl cu thathawhnak le ralthatnak lawngtein an khat cang, tiah Reuters nih cun a ti. Hriamnaam, economic le minunghawi bomhchannak rian caah, tiin US President Biden nih $40 billion bomhnak pek dingin min a thut cang, tiah theih a si. Ukraine kut ah hriamnaam bomhnak nan pek ruangah le ka cung i phihkharnak nan tuah ruangah, nanmah US le nan ramdanghawi le nih hin tutan ral hi nan porsoter chinchin, tiin Putin nih a chim.\nUkraine nih hriamnaam ai ngeih nakhnga lo le, Russia huat rumro in an i lakmi a mipi hna thah dih dingah “special military operation’ timi min bunh in Ukraine ka luhhnawh hi a si, tiin Putin nih a chim. Ukraine mipi thong tampi in nunnak a latu, minung a million in inn rep lo le lo replo dirhmun a chiatu ral cu maw cu bantuk dongkhanglo piin cun a chim cu si, tiin Ukraien le a ramdanghawi le nih an ti ve. By. Chelsea Bawi


US Laimi Caah Covid-19 Bawmhnak Mi Tampi Nih Nan Rak Theih Bak Lomi! VIDEO – Chin 11 News\nUS Laimi Caah Covid-19 Bawmhnak Mi Tampi Nih Nan Rak Theih Bak Lomi! VIDEO\nPosted By: victor victor June 21, 2020\nVideo a tanglei bik ah aum lai.\nUS ram mi pawl caah Covid-19 harnak ruang i a voi 2nak pek dingmi bawmhnak kong Rev.Dr.Chan Thawng Lian nih fiang tein a van langhter than cang. Hi thil hi theih a herh tak takmi thil a si. Hi bawmhnak hi a tuanbik ah July thla chung zong ah a si kho ti a si. A voi 2nak bawmhnak kong ah US Laimi tampi zong theih duh in kan um cio hna. A voi 1 nak bawmhnak hmuh a si cang bantuk in a voi 2nak zong hi hna bei sei ngai ding a si tiah ti a si. Video a tanglei bik ah aum lai.\nVideo na zoh hlan ah hi kong hi van rel ta:- Ruah Chuk Cho le Thawngpang Bultan (Salai Lairamthang)\nPresident Donald Trump nih US police zulh phung tharchuahnak dingah executive order cu tuchun ah a chuah. Police nih mi an tlaih tik ah anmah nunnak a hnursuan lo ahcun an or/ hrom in reh lo ding, rial lo ding in nawl a chuah. Police nih an riantuan zia an thiam deuhnak dingah tharchuah ding. Training tam deuh in tuah ding le Police pawl caah federal cozah nih a si khawh chung in phaisa bawmhnak chap ding in a chuah.\nPolice mi tha lo tlawnte ruangah police mitha tampi fund phih ding timi cu a si kho lomi a si,” “Police lo cun buaibianak vialte kan control kho lai lo. Police cu phung a hnehter tu an si, phung lo cun rawhralnak a chuak, himnak a um lo ahcun, puicimhnak a chuakpi” tiah a chim. $600 unemployment checks President Trump’s economic adviser, Larry Kudlow nih rian ngei lomi caah zarhkhat ah $ 600 Federal cozah nih kan pekmi hna hi July thla in ngol dingah White House ah ceihmainak kan ngei tiah tuchun CNN he interview tuahnak ah a chim. Mah phiasa kan pekmi hna nih mi tampi cu riantuan than duhnak ngei lo in a tuah hna lai ti kan phang “ tiah a chim. US ah rian ngei lomi 40 million renglo kan um.\nPresident Trump nih Lam le Sul Caah One Trillion :-US ramchung lam, hlei le 5G wireless tuahnak caah President Trump nih billion 1000 [ one trillion ] hman dingah timtuahnak a ngei. Democrats pawl nih cun billion 500 tiang lawng hman ding an duh. President Trump nih 2016 election campaign lio tein US lam le sul, airport, sizung le sianginn vialte hi third countries pawl hmanh kan tluk ti hna lo, vawleicung ram tha bikmi nih third countries hmanh kan tluk ti lomi hi a si ding a si ti lo, kan remh hrimhrim a herh” tiah a rak chim, atu hi a chim bantuk tein tuah taktak a timh than. Source: Salai Lairamthang\nUS Chin mi caah a voi 2nak Covid-19 Bawmhnak Kong Rev.Dr.Chan Thawng Lian nih a van chim cang.


US cu a buai chin lengmang ko, Joe Biden a rian a tei lo tuk caah US ralkap chungah buainak fakpi a um cang\nadmin October 3, 2021 Leave a Comment on US cu a buai chin lengmang ko, Joe Biden a rian a tei lo tuk caah US ralkap chungah buainak fakpi a um cang\nAfghan withdrawal a kalpi ning kongah President Joe Biden cu a chuahsual chin lengmang cang ko. US ralkap a si mi, Lt. Col. Stuart Scheller, kum 40 a si lio mi nih, Afghanistan Withdrawal kongah US thil tuah ning cu a lungtlin lo tuk caah US ralbawi pawl thil tuah that lo ning cu a chim i,\nvideo hmangin social media lei ah a post. Mah bantuk in US nih Afghan withdrawal a kalpi ning kongah\nUS ralbawi pawl thil tuah ning a lungtlin lonak a chim mi Social Media ah a post hnuah. Military laws 4 a buar tiin an tlaih i,\natu hi Camp Lejeune brig ah an chia. Lt. Col. Stuart Scheller hi kum 17 leng Marine rian a rak tuan cang mi a si, North Carolina court ah a kong ceih a si lai. Mah bantuk in Joe Biden admin nih an tlaih caah, The Pipe Hitter Foundation,\nNavy Seal Eddie Gallagher nih Marine Lt. Col. Stuart Scheller caah fundraising an kawl piak hna i, a tu an hmuh cang mi cu $2,081,913 leng a phang cang.\n$2,081,913 hi Scheller’s legal expenses, Court ah a kong cei a si lai caah a her mi ah hman nak ding caah le a nupi le fa3 caah hmang ding ti a si.\nFundraiser ‘Pipe Hitter Foundation stands with LtCol Stuart Scheller and his family, “LtCol Stuart Scheller bantuk hi kan ram nih kan her mi hna cu an si. Ram hruaitu pawl zong minung an si, an tuanvo thatein an tuan lo nak um ahcun raltha tein doh ngam hi pasal, paraltha cu an si tiin tangka a kawl piak tu Fundraiser pipe Hitter foundation nih an dirpi ning an chim. Pentagon hotu pawl zong,\nUS Congress pawl nih heh tiah Afghanistan Withdrawal a that lo tuk ruangah, heh tiah soisel le thangchiat an si,\nNatein a ho hmang an rian in an phuah ngam lo. Natein ralkap a si mi, thil diklo raltha tein a chim ngam mi cu, ralkap phunglam na buar tiin an tlaih i a kong cei ding in court ah an chuah pi. Vawlei thil sining hi a mak chin lengmang ko.Cre-RTK\nTrump nih sihni/Florida judge pawl cungah account an tha piak mi kongah a chim mi →\n← US ralbawi bia chim mi ruangah President Joe Biden mual a pho tuk cang


Tlangval Pawl Nih Hrial Lo Bak Ding : Nupi ah thit bak lo ding mi nu ziaza phun5 – Onlinenungak\n1.Nu Zalonnak Tha A Pe Tuk Mi : Nu zalonnak tha a pe tuk mi nungak hna nih zeiruangah dah mah bantuk in ka dirpi le ka aupi ti mi tha tein a theih mi an um bantuk in, midang nih an chim nak lawngah theih in a cohlang mi zong an um ve. cu bantuk nungak cu hrial khawh ahcun an tha. ziah ti si ahcun na nunnak ah tampi na tuar lai.\n2. Mintami bantuk si a duh mi : The Princess Syndrome timi hi tuchan nungak tampi hna sin ah hmuh khawh ngai asi cang. A fawi nak in kan chim ahcun mintami bantuk in um le i tamhmawih le thil thatha i hruk a duh mi an si. Pa an duh, an uar hna tikah muisam le pumrua a tha deuh mi paoh he i komh an hmang, cu pin ah tangka hman an thawngtuk, cu lawng si lo in inn hnawkhnai rian pakhat hmanh an thiam lo tikah a hnu ahcun chungkhar a buai kho mi asi.\n3. Lunghrinnak A Ngei Tuk Mi : Lunghrinnak a ngei tuk mi nungak hna cu a thinlung ai tei lo mi an si tiah ti khawh an si. Hawikom he um zongah lunghrinh i buainak kawl lengmang, a tu leklek kan i then la tiah thihphawih, kawika kalnak paoh ah report caan hman tein hei tuah peng, a hawikomh hmai ah an tei nak kong pawl chim ah le tlau taktak an hmang…. cu bantuk minung cu na hrial ah a tha.\n4. Tangka A Duh Tuk Mi : Minung asi mi paoh nih tangka cu duh dih cio asi ko. asinain cheukhat minung cu tangka kha an i molhpi, cu bantuk tangka ai molhpi mi nungak pawl cu fawi telek in komh khawh an si lo. Tangka ai molhpi chih mi nungak hna nih an i tlaih mi cu kan mah tel kan rum lo ah kan hawikom cu mirum le mi ngei an si lai tiah mirum deuh paoh thim a hmang mi an si. cu bantuk minung cu na zangmang hmanh ah na ruah lo ah a tha. nangmah nih a sin ah duh dawtnak na co khawh hmanh ah a dih heu dingmi tangka a zatawk in na kawl kho lo ahcun bia lo na si lai.\n5. Nuamh A Duh Tuk Mi : Nungak chung zongah nuamh a uartuk mi an um ve. cheukhat cu hawi he aa kom kho mi (Social) le Nuamh haih uar hi an then zia an thiam tawn lo. Nuamh haih a uar tuk mi hna cu inn chungkhar nak in an hawikomh an tlaihchan deuh hna, tangka kha ui nak ngei lo in an hman, midang buaibai nak zongah an i tel lengmang tawn. cu bantuk cu Social asi tiah an ruah theu tawn caah asi.


Mawngh Hau Lo Mi Tlang Lawng Japan Nih An Kan Bawmh Lai I,Tlanglawng Mawng Tu Ka Herh Ti Hna Lai Lo. By Min Aung Hlaing. – Chintanbo\nMin AUng Hlaing cu loh bak siko cang. Tutan Min Aung Hliang nih aa chawhsualnak a fakbikmi cu Civil Disobedience Movement (CDM) cawlcanghnak a ummi hi si. Cozah rianttuan pawl hna nih zung an kai ti lo caah Min Aung Hliang nih a duh in cozah a kalpi kho ti loh. A lungre thei cang. A phunphun in a lemsoi lengmang hna. Nain an duh hlei loh.\nA donghnak ahcun a hrocer hna. A kah hna. Cu zong ah cun an duhlei lo i tu bantukin cozah rianttuan kan herh ti lai loh tiah a tinak hi a si. A chimmi cu atanglei bantukin a si.Kawlram ramchung tlanglawng khualtlawnnak cu biatak tein tthanchoter a timh. Cucu Tlanglawng lei cozah rianttuanmi hna lak ah CDM (Civil Disobedience Movement) cawlcanghnak a ummi hna cu an rian in dinhter lawlaw ding.\nTuhi Japan nih a kan bawmh lai i, khaltu le tawlreltu hau loin amah tein a kalmi tlanglawng kan hman cang lai tiah MRTV ah thanhnak an tuah. Japan nihhin Min AUng Hliang thil tuah hi a pom lo ngai tikah ai ruahchan ning bantukin thil si kho taktak te lai maw timi belte cu ruah awk um ngai ko.\nCucaah CDM ah a lutmi pawl nan rian in i din lawlaw uh kan in herh ti hna lo ti si ko cang hih. Kawlram ramkhel kong relchap: Ralkap sermi Democracy hi Democracy Diktak asi maw? Democracy’ biafang cu Greek biafang ‘demokratía) in a rami asi i, a sullam cu ‘demo- mipi, kratia-nawlngeihnak’, “Mipi nawlngeihnak or uknak” ti asi.\nDemocracy sullam cu a tak in hmuh khawh nakhnga: zalonnak (Freedom), itluknak (Equality), dinnak (Justice), phung nawlngeihnak (Rule of Law), zalong tein chimrel le ttial khawhnak (Freedom of expression), thimnak ah zalong tein i tel khawh le thimfung (vote) thlak khawhnak etc. hna cu aherh tukmi asi. Cun, democracy cu mi tam hruainak in i uk phung asinain, mi tlawm covo le himnak kha a upat i, a runven chih. a thil tuah mi hna hi zeihmanh umzia ngei lo mi long te an si dih ko.\nKIA Bawipa Nih Lam Hruai Ko Hna Seh : KIA Nih Vawi Hnih Nak Ah An Hriamnam Le An Tha Zang Tthawn Nak An Langh Ter Tthan Cang..